LASARTE-ORIA-TXIKIERDI BIDEGORRIAREN BIGARREN FASEA INAUGURATU DA - Zer berri - opepro01i1\nLASARTE-ORIA-TXIKIERDI BIDEGORRIAREN BIGARREN FASEA INAUGURATU DA - Zer berri\nLASARTE-ORIA-TXIKIERDI BIDEGORRIAREN BIGARREN FASEA INAUGURATU DA\n·Bigarren fase honek Urbil merkataritza-gunetik Michelin ingurura doan 979 metroko zatia hartzen du, eta 386.785,27 euroko inbertsioa ekarri du.\n·Rafaela Romero: «Funtsezkoa da udalekin elkarlanean aritzea, herritarrei konexio eta zerbitzu onenak eskaintzeko. Gure esku dugu gizarte-desberdintasunak ezabatzeko eta Gipuzkoa osatzen duten hiri eta herrien jasangarritasuna lortzeko tresnarik onena»\nDonostia, 2021eko azaroaren 26a.- Rafaela Romero Mugikortasuneko eta Lurralde Antolaketako diputatuak gaur goizean inauguratu du Lasarte-Oria eta Usurbil, Txikierdi inguruan, lotzen dituen bizikleta eta oinezkoentzako bidearen bigarren zatia, eta ekitaldi horretan izan dira Agustín Valdivia Lasarte-Oriako alkatea, Agurtzane Solabarrieta Usurbilgo alkatea eta Ander Iturri Mugikortasuneko zuzendaria.\nKilometro bat inguruko luzera duen -979 metro- eta 386.785,27 euroko inbertsioa izan duen tarte hori Urbil merkataritza-gunetik Michelin ingururaino doa, eta bi herrietako bizilagunen eskaera historikoari erantzuten dio, konexio segurua eskatzen baitzuten bi hiriguneen artean oinez edo bizikletaz mugitzeko.\nInaugurazio ekitaldian, Rafaela Romero diputatua pozik agertu da obra hau amaitu delako; izan ere, Mugikortasuneko eta Lurralde Antolaketako Departamentuak egindako apustua islatzen du, zehazki, «gure bidegorrien eta Lurraldebuseko garraio zerbitzuen bidez Gipuzkoan mugikortasun jasangarria sustatzearen alde. Eta lanean jarraituko dugu herritarren eskaerei erantzuteko eta gizarte modernoak dakartzan erronkei aurre egiteko behar dugun eredua sustatzeko».\nHalaber, Romerok gogorarazi duenez, Lasarte-Oria – Txikierdi 2 bidegorria bezalako proiektuek Aldundiaren eta udalen arteko lankidetzazko gobernantzaren balio «erreala eta beharrezkoa» erakusten dute. «Funtsezkoa da udalekin elkarlanean aritzea, herritarrei konexio eta zerbitzu onenak eskaintzeko. Gure esku dugu gizarte-desberdintasunak ezabatzeko eta Gipuzkoa osatzen duten hiri eta herrien jasangarritasuna lortzeko tresnarik onena».\nAgustin Valdivia Lasarte-Oriako alkateak mugikortasun iraunkorra sustatzearen garrantzia azpimarratu du, batez ere inguruko udalerrien artean. Foru eta Udal bidegorrien sarea osatzeko, bizikleta garraiobide bideragarri eta seguru bihurtzeko, funtsezkoa da inbertitzen jarraitzea. Valdiviak adierazi duenez, 2022an Michelinetik Oriara Zumaburu parean iritsi behar duen bidegorria lotuko dugu.\nBestalde, Agurtzane Solabarrieta, Usurbilgo alkatea, pozik agertu da Donostia, Lasarte-Oria eta Txikierdi konexioa gauzatu delako, "erakundeek mugikortasun aktibo eta iraunkorrarekin duten konpromisoaren isla baita. Orain Usurbilgo herrigunerainoko loturari buruzko adostasuna falta da, funtsezkoa baita".\nLasarte-Oria – Txikierdi bidegorriaren bigarren fasea martxan jartzeak jarraipena ematen die Lasarte-Oria eta Usurbilgo udalerriak Donostiarekin lotzeko obrei, 250 metroko Lasarte-Oria – Txikierdi 1 zatiarekin hasi baitziren, eta lehen fase hori 2016an inauguratu baitzen.


Higgs-en bosoia unibertsoaren puzzlean - Zientzia Kaiera\nFrancoise Englert eta Peter Higgs\nImajinatu, une batez, unibertsoa ez dela guk gaur egun ezagutzen dugun modukoa. Imajinatu ez dela landarerik existitzen, ezta inolako animaliarik ere ez. Joan gaitezen urrunago. Imajinatu, segundu batez bada ere, ez dela planetarik, asteroiderik edota izarrik existitzen. Hau da, pentsatu ezagutzen dugun unibertsoan ez dela masarik duen ezer ere ez existitzen. Beldur pixka bat ematen du, ezta? Batez ere, gu ez ginatekeelako bertan egongo.\nZaila egiten zaigu hau dena irudikatzea, izan ere, gaur egun normalak egiten zaizkigun gauza asko ez bailirateke hemen egongo. Planetarik egon ezean, bizitza bera ez litzateke guk ezagutzen dugun modukoa izango. Ez dinosaurorik, ez mikroorganismorik, ezta gizakirik ere. Errealitatea beste era batekoa izango litzateke.\nHala ere, egoera ez da honelakoa. Masa badago eta honi esker gure unibertsoa existitzen da. Baina, hau honela izanik, galdera zail batzuk etortzen zaizkigu burura nahi eta nahi ez: zerk sortu du unibertsoa bera? Nondik dator hau guztia? Nondik gatoz gu? Galdera hauei erantzuna emateko milioika azalpen eman izan dira historikoki. Gure kulturan, hedatuena, hau izan da: Jaungoikoa da unibertsoaren sortzailea. Berak egin zuen dena, hasieratik bukaerara arte eta, gainera, zazpi egun behar izan zituen bakarrik bere obra bukatzeko. Egun bakoitza elementu ezberdinak sortzeko erabili zuen –itsasoak, animaliak, argia eta iluntasuna…- eta, azkeneko eguna soberan zuenez, atsedenaldi bat hartzea erabaki zuen.\nEsplikazio hau ehunka urtetan zehar erabili izan da gure unibertsoa nola sortu zen definitzeko, baina, normala denez, ez zuen mundu guztiak sinetsi. Eszeptizismo honek zientzialari asko lanean jarri zituen. Azalpen bat bilatu nahi zuten. Ezinezkoa zen ezagutzen ez zuten norbaitek hau dena egitea. Esplikazio diferente eta logikoago bat egon behar zuen derrigorrez. Jaungoikoarena erabat sinplea zen eta ez zuen inolako base zientifikorik. Nola sortu zen unibertsoa? Galdera handia, zalantzarik gabe.\nHoni erantzun zehatz bat emateko urte asko falta dira oraingoz. Seguru aski ere, lerro hauek irakurtzen dutenek ez dute inoiz ere ezagutuko, baina hasiera bat eman zaio behintzat. Duela aste gutxi jakin da aurtengo Fisika Nobel Saria nork eskuratuko duen. François Englert eta Peter Higgs izan dira sari berezi hau jaso dutenak oinarrizko partikulek masa nola hartzen duten teoria azaldu izanagatik. Hau da, bi zientzialari hauek duela hainbeste urte aurreikusi zuten ‘bosoia’ aurkitu dute azkenean. Baina zer da aurkikuntza hau eta nola eman dute berarekin?\nUnibertsoa nolakoa den azaltzeko Higgsen bosoiak ezinbesteko garrantzia du. Izan ere, Partikulen Fisikako Eredu Estandarrak aurreikusita baina oraindik atzeman gabe zuen azken partikula da Higgs-ena eta, 50 urte pasatu ondoren, aurkitzea lortu dute. Eredu estandar honek oinarrizko partikulak eta euren arteko interakzioak azaltzen ditu.\nPartikula batzuek masa zergatik duten eta beste batzuek ez azaltzeko, Peter Higgs fisikari britainiarrak 60ko hamarkadan ‘Higgs eredua’ bezala ezagutzen den teoria eratu zuen. Fotoia argiaren oinarrizko osagaia den bezala, Higgsen ereduak partikula bat behar du derrigorrez: zientzialariek ‘Higgsen bosoia’ izenaz ezagutzen dutena. Hauxe da eredu estandarraren puzzlea betetzeko falta zen azkeneko pieza. Eta, Nobel Sariaren bitartez, Higgs-en eta Englert-en ekarpen hau aitortu nahi izan dute.\nBestalde, bi zientzialariek partikula guztiak eremu batean bilduta egon zitezkeela iragarri zuten: Higgsen eremuan, alegia. Partikula batzuk inolako trabarik gabe mugitzen dira eremu horretan, beste batzuk ez, ordea. Eta horren arabera, partikulek masa izango dute edo ez. Alegia, Higgs eremuarekin elkarreragiten ez duten partikulek ez dute masarik (fotoiek, adibidez), eta elkarreragiten dutenek bai (elektroiek, adibidez), ordea. Eta elkarrekintza-mailaren arabera, masa gehiago edo gutxiago izango dute.\nAzeleragailua barrutik ikusita\nHiggsen eremua partikula bati zor zaio: Higgs bosoiari, hain zuzen ere. Eta partikula hori aurkitzea zen teoria baieztatuko zuen modu bakarra. Eredu estandarrak beharrezkoa zuen partikula hori, eta horregatik, azken urteetan lan asko egin da eta baliabide asko jarri dira Higgs bosoia aurkitzeko. Beteak beste, LHC azeleragailu erraldoia jarri zuten lan horretan. Azeleragailu hau izan da guztiaren klabea, bera izan baita teoria errealitate bihurtu duena. Diru asko eta ordu mordo bat sartu ostean, azeleragailuak espero genuen albistea ekarri digu. Edo hobeki esanda, ekarri zigun. Izan ere, CERN-ek duela urte bete azpimarratu zuen Higgs-en bosoia aurkitu zutela eta ordutik aurrera errealitate bat izango zela.\nHobeto ezagutzen dugu natura orain. Zientzialariek beste pieza bat jarri dute Unibertsoko puzzlean. Baina ez dezagun pentsa horrek, halabeharrez, hurbilduko gaituen puzzlea osorik betetzera. Orain arte, pieza berri bat bere lekuan kokatu dugun bakoitzean handiago agertu zaigu puzzlearen konplexutasuna eta pieza gehiago behar ditugunaz ohartu gara. Sei egunetako kreazio-ekintza baten emaitza baino askoz ere konplexuagoa baita Unibertsoaren puzzlea.\nArgitalpen-data: 2013/10/22 · Atala: Dibulgazioa, Kolaborazioak\n1954ko irailaren 29an sortu zen Ikerketa Nuklearrerako Europar Erakundea. Sei hamarkadaren buruan, Internet sortu, inoizko partikulen azeleragailu handiena eraiki eta […]\nKometen hauts arrasto garbiak aurkitu dituzte lehenbizikoz gure planetan bertan, horien bila estratosferara joan beharrik gabe. Hamar mikrometro eskaseko berrogei […]


borreroak baditu milaka aurpegi: Ukraina\nJoseba Otondo GAUR8\nKiev Iruñetik 3.000 kilometrorat dago. Europako geografia fisiko eta sozialaren parte da, baina nonbait, ez ikusiarena egin nahiago dugu. Bitxia da, baina Euskal Herrian Europako ezker eta herri mugimendurik indartsuenetakoa dagoela aditu dugu, franko modu handiustean –bidenabar erranda–; ba, hori minimoki egia bada –ikaragarriak garela–, ulergaitza da pasatzen ari denari buruz egiten ari den jarraipen mediatiko eta politikoa. Nonbait afera sobera konplexua da eta hemendik aski ideologizaturik eta aurreiritziz josia ikusten da: ez gaitezen gureak ez diren aferengatik mokoka hasi. Hori izan da, orobat, Ukrainakoari iskin egiteko orain artioko argudiotegia.\nKezkagarria. Ukrainan kezkatzeko moduko elementu aunitz daudelako. Eta guri bi kontuk bereziki kezkatu beharko gintuzkete: eskuin muturreko taldeen indarra eta NATOren edo bertze gisa erranda inperialismo euroamerikarraren jokabidea. Eta bi horiek diot Europan pizti arrea pizten ari dela dirudielako eta egiturazko krisi testuinguru zakar honetan irtenbide posibleetako bat gure kontinentean erroak dituen mugimendu horretatik etorri daitekeelako. Eta NATO diot, zeren nahiz hegoaldeko Euskal Herritarrek erreferendumean arbuiatu, praktikan Espainiako eta Frantziako estatuen bitartez egitura inperialista horretan baikaude eta natur baliabideen eskasi eta agorraldi fasean mundu mailako hainbat baliabideren gaineko ageriko edo isilpeko borroka hasi baitu. Bistan da inperialismoa, barnerat begira, hala nolako demokrazia burges forma batzuekin uztartu daitekeela, Europ\nar Batasuna adibidez. Kanporat begira, haatik, fase honetan ekofaxismoaren forma hartzen hasi da. Munduko baliabideei buruzko borroka, gero eta toki gehiagotan, gerra forma hartzen ari da. Horren gaineko gogoeta, nahiz eta ondorioa iritzi kontrajarriak izan, ez da saihesten ahal.


Berriak - Balbula industrialen merkatua egoera onean dago laugarren hiruhilekoan\nBalbula industrialen merkatua egoera onean dago laugarren hiruhilekoan\n2016ko lehen hiru hiruhilekoetan ekonomia nazionalak azkar hazten jarraitu zuen,% 11,5eko BPGren hazkundearekin, eta horrek balbula balbula merkatuari joera ona eman zion. Hala ere, berotze ekonomikoaren joerak jarraitzen du, eta badaude zenbait arazo nabarmenak ekonomia beroketa izatera eraman dezaketenak, premiaz hartu behar direnak. Laugarren hiruhilekoan hazkunde ekonomiko azkarraren bultzada ez dela aldatuko espero da. Balbulen industriari dagokionez, eragin handia duten faktoreak daude, arreta merezi dutenak.\nGaur egun, nire herrialdeak balbula eguneratzeko eta teknologia eguneratzeko eskaera handia du. Urteetan zehar merkatuan esploratzen eta praktikatzen aritu ondoren, balbulen industria izan behar da eraikuntzan parte hartzen esperientziarik handiena duen aitzindaria. Batez ere 2014an balbulak erosteko dirulaguntza politika ezarri zenean, nire herrialdeko balbulizazio maila maila berri batera igo da bat-batean. Txinako Balbula Industriaren Elkarteak aurreratu du 2008an zor nazionalaren funtsek lagundutako nekazaritzako makineriaren industria eraldatzeko teknika aurreratzeko plana, eta uste da datorren urtean zor publikoaren finantza laguntza handituko dela.\nBarne eskariaren ikuspegitik, faktore positibo ugari daude, kontsumo handiko eta ezabatutako teknologiak eta ekipoak, gaitasunak garatu dituzten etxeko teknologia nagusien inportazioa mugatzen dute, makina osoen eta ekipamendu multzo osoen zerga salbuespeneko politika bertan behera uzten dute, zergak ezartzen dituzte. pizgarri eta zerga salbuespenak funtsezko osagaietarako, eta zerga pizgarriak aplikatu Txinari’s meatze astuneko balbulak eta ingeniaritza balbulak. , Makina erremintak eta petrolio ekipamenduak. Trenbideen eraikuntza (AHT) barne bizkortu da. 2007-2010 urteko batez besteko inbertsioak 300.000 mila milioi yuan gaindituko ditu, eta landa bide berriak eraikitzerakoan 400.000 milioi yuan baino gehiago inbertituko dira. , Trenbide ekipamenduen industriak zeregin handia izango du gidatzerakoan; ikatz meategi txikiak itxi eta ikatz talde handiak garatu, 5-7 mila milioi tonako ikatz taldeak eratu eta abarrek merkatu zabala emango dute meategietako balbulak eta ikatza ustiatzeko balbulak garatzeko. Gainera, itsasoz haraindiko merkatuetan, Afrikan, Hego Amerikan, Asiako hegoaldean eta Ekialdeko Europan azpiegiturak eraikitzeko booma hasi berri da eta merkatu espazioa izugarria da. Hori funtsezko merkatua bihurtuko da etorkizunean etxeko konpainiek atzerrian esploratzeko.\nKanpoko eskariaren eta inportazioen ordezkapenaren ikuspegitik, Txina’Urbanizazio prozesua oso urrun dago eta landa berri baten eraikuntza azkartzen ari da. Gainera, etxeko ingeniaritza balbulako produktuek aurrerapen handia egin dute kalitateari eta zerbitzuari dagokionez, eta atzerriko marken ordezkapena etengabe ari da aurrera egiten. Hori dela eta, lehen hiru urteetan ingeniaritza balbulen eskariaren hazkunde azkarra izango dela espero da.


Durangoko azoka, Atarrabiako Totem aretoan - Iruñerria - euskalerriairratia.eus\nDurangoko azoka, Atarrabiako Totem aretoan\nEuskalerria Irratia 2020-11-20 13:42\nDurangoko Azoka Euskal Herrira zabalduko da, "Zu non, han DA!" egitasmo berriaren bidez. Bi kontzertu eskainiko dituzte Totem aretoan, abenduaren 5ean eta 6an. Liher, Sorkari, Kaleko Urdangak eta Perlata taldeak ikusteko aukera izanen da.\nKontzertuak abenduaren 5etik 8ra antolatuko dira, eta herri bakoitzean bi eguneko egitaraua egongo da. Guztira 32 taldek parte hartuko dute: batzuk ibilbide luzeko bandak izango dira, eta beste batzuk, ostera, lehenengo diskoa atera dutenak. Estilo aldetik ere, aniztasun handia egongo da banden artean. Atarriabian, Liher eta Sorkari ariko dira abenduaren 5ean. Hurrengo egunean, berriz, Kaleko Urdangak eta Perlata taldeak ikusteko aukera izanen da.\nKontzertuetako sarrerak bihartik aurrera, azaroak 21, eskuratu ahal izango dira webgune honetan, 11:00etatik aurrera. Sarreren prezioa 8 eta 15 euro artekoa izango da, eta unean-uneko osasun-arauak errespetatzea beharrezkoa izango da.\nKultura Hiru Herri Atarrabia


La Chomette (Loira Garaia) - Wikipedia, entziklopedia askea.\nLa Chomette (Loira Garaia)\nLa Chomette (frantsesez eta ofizialki: La Chomette) Okzitaniako udalerri bat da. Administratiboki Frantziako Loira Garaia departamenduan dago, Auvernia-Rodano-Alpeak eskualdean. 2013an 137 biztanle zituen.\nDomeyrat, Lavaudieu, Paulhaguet, Saint-Privat-du-Dragon, Salzuit eta Vieille-Brioude\n80 (%51.9) 74 (%48.1)\n2007an La Chomette udalerrian erroldatutako biztanleak 137 ziren. Familiak 68 ziren, horien artean 20 pertsona bakarrekoak ziren (16 bakarrik bizi ziren gizonak eta 4 bakarrik bizi ziren emakumeak), 28 seme-alabarik gabeko familiak ziren eta 20 seme-alabak dituzten bikoteak ziren.\n2007an 93 etxebizitza zeuden, 66 familiaren etxebizitza nagusia ziren, 13 bigarren erresidentzia ziren eta 15 hutsik zeuden. 90 etxeak ziren eta 3 apartamentuak ziren. 66 etxebizitza nagusietatik 54 bere jabearen bizilekua ziren, 9 alokairuan okupaturik zeuden eta 3 doan lagata zeuden; 8 etxek hitu gela zituzten, 30 etxek lau zituzten eta 28 etxek bost zituzten. 63 etxek euren parking plaza propioa zuten azpian. 34 etxetan ibilgailu bat zegoen eta 28 etxetan bat baino gehiago zituzten.\nLa Chomette udalerriko biztanleria-piramidea 2009an .\n2007an lan egiteko adina zuten pertsonak 81 ziren, horien artean 58 aktiboak ziren eta 23 inaktiboak ziren. 58 pertsona aktiboetatik 56 lanean zeuden (34 gizon eta 22 emakume) eta 2 langabezian zeuden (1 gizon eta 1 emakume). 23 pertsona inaktiboetatik 10 erretiraturik zeuden, 2 ikasten zeuden eta 11 "bestelako inaktibo" gisa sailkaturik zeuden.\n2009an La Chomette udalerrian 72 unitate fiskal zeuden, 147,5 pertsonek osaturik. Pertsona bakoitzeko diru-sarrera fiskalaren mediana urteko 14.013 euro zen.\n2007an zeuden 4 komertzioetatik, 1 eraikuntza enpresa zen, 2 ostalaritza eta jatetxe enpresak ziren eta 1 zerbitzu enpresa zen.\n2000. urtean La Chomette udalerrian 11 nekazaritza-ustiategi zeuden.\nSalzuit (2,2 km)\nDomeyrat (3,0 km)\nPaulhaguet (3,9 km)\nLavaudieu (4,1 km)\nSaint-Privat-du-Dragon (5,0 km)\nChassagnes (5,4 km)\nVals-le-Chastel (5,8 km)\nSaint-Préjet-Armandon (5,9 km)\nMultimedia: La Chomette (Haute-Loire)\nAzken aldaketa 16 urria 2021(e)an, 10:12(e)tan


3 mailako Vintage triangelu landa logelako izkinako lore apalategia, egongela egurrezko izkinako erakusleiho apala ., LTD\n3 tier Vintage triangle rustic bedroom corner flower shelf, living room wood corner folding display shelf\n3 tier Vintage triangle rustic bedroom corner flower shelf, living room wood corner floating display shelf\nZure bulegoa gela osoa edo txoko txiki bat izan arren, erraza da azentu erosoak eta inspiratzaileak gehitzea. Hasi mahaia edo kontsola mahaia bezalako laneko estazio errazagoa. Energia ekartzen dio espazioari, freskatu gaur zure bulegoko espazioa pieza dotore hauekin.\nApal tolesgarria, metalezko kremailera izkinako apalategia, metalezko apalategia, diseinua Doako Apalategia, Apalategia Metalezko Apalategia, 3 mailatako Vintage izkinako lore apala, egongelako egurrezko izkinako erakusleiho flotagarria\nTenperatura altuko pintura herdoilgaitzezko altzairuzko hodi egitura eta partikulazko ohola\nEtxea edo bulegoa\nApal tolesgarria, Argibideak\nItxura erakargarria eta diseinu funtzionala duenez, eskailera apala edozein geletarako egokia da eta beti jolasean dago. Jarri egongelan bete apala arreta erakargarriekin, eta zalantzarik gabe zure etxeko ardatz bihurtuko da. Jarri estudioan edo bulegoan gorde zure liburuak, dokumentuak, ... Jarri balkoian eguzkiaren azpian zure landareak eta arrain ontziak erakusteko txoko lasai bat sortu bitartean, partida ezin hobea egiteko eta zure etxea antolatuta mantentzeko.\nApal tolesgarria metalezko kremailerako izkinako apalategiak altzairuzko egitura beheko aldea du, taula loditua eta ehundura delikatua, garbitzeko erraza, egonkortasun ona, marraduraren aurkako erresistentzia.\nMetalezko apalen diseinua Apal hau, apal askoko metalezko apala egongelan, komunean, ikasketetan, biltegian, etab. loreak, dekorazio piezak, koadroak, biltegiratze antolatzaileak, liburuak eta bertan bildu eta erakutsi nahi dituzun objektu gehiago jarri edo sukaldeko eskailera apala erabili gordetzeko. janari.\n3 mailako Vintage triangelu logelako landa izkinako lore apala, egongelako egur izkinako erakusleiho flotagarria ez duzu denbora muntaia xahutzeko beharrik. Paketea ireki eta tokia aukeratu behar duzu. Orduan, apal librea amaitu dezakezu. Beharrik ez duzunean, tolestu ahal izango duzu gordetzeko leku handirik behar ez baduzu.\nEgongela Antzinako altzariak 5 solairuko metalezko liburuen apala


Reign of Fire (filma) - Wikipedia, entziklopedia askea.\nReign of Fire (filma)\nEdward Shearmurren filma\nIzu garaia eta su\nekintza-filma, monster film (en) , fantasiazko filma, film post-apokaliptikoa eta dystopian film (en)\n[[Kategoria:David M. Kennedy (en) antzeztutako filmak]]\nReign of Fire (euskaraz Suaren Agintaldia), 2002ko Rob Bowman estatubatuar zinema zuzendariaren zientzia-fikziozko film pos-apokaliptiko bat da. Christian Bale, Matthew McConaughey, Izabella Scorupco eta Gerard Butler aktoreek antzeztu zuten.\n2000ko hamarkadaren hasiera, Londres. Quinn (Ben Thornton), 12 urteko mutikoak, nahigabean mende luzez lokartua egon den herensuge erraldoi bat esnatu berri du.\nHogei urte beranduago, Lur planetan osoan barna piztia eta bere kumearen igarotzearen hondamendiaren aztarnak nonhai ikusgai daude. Herensugeak arras buruagiak diren izakiak dira, eta ez dute Lurra gizakiek elkarbanatzeko inongo asmorik. Jada, Quinn (Christian Bale) heldua eta suhiltzaileen burua da, bere lana herri txiki bateko biztanleak salbu eta bizirik mantentzeko piztiak ahalik eta urrunen mantentzean datza. Kaos honen erdian Van Zan (Matthew McConaughey) agertuko da, herensugeak nola akatu eta gizateria salba dezakela ziurtatzen duen estatubatuar gizasemea.\nBen Thornton: Quinn gaztea\nJack Gleeson: "Mutila" (krediturik gabe)\nOrriaren azken aldaketa: 17 iraila 2020, 10:03.


DSBE jasotzen duten bizikidetza-unitateen kopurua berriro igo da - Argilan-esk | plataforma contra la exclusión social\nDSBE jasotzen duten bizikidetza-unitateen kopurua berriro igo da\n2020 ekainak 20\nSaio honetan, murriztu ondoren, hiru hilabetetan DSBE jasotzen duten bizikidetza-unitateak asko igo dira berriro, 2009ko atzeraldiko punturik altuenarekin alderatuta.\nArgilan-esk-ren aholkularitzetan erabiltzen ditugun datuetan oinarrituta, baiezta dezakegu DSBEa jasotzen duten bizikidetza-unitateen beherakada mailakatua izan ondoren, 2020ko azken hilabeteetan laguntza-eskaeretan gora egiten ari garela.\nHalaber, Argilan-Esk-k egindako "enplegurako pizgarriak" kalkulatzeko Orriaren erabilgarritasuna gogoraraziko dugu, baita aholkularitzetan egindako kontsulta moten errepaso zehatza ere.\nArgilan-ESK-k gogorarazi digu uztailean mantenduko dituztela telefono bidezko kontsultak eta abuztuan posta elektroniko bidezko kontsultak. Iñakik aurreratu duenez, aholkularitzek irailaren 9an ekingo diote berriro lanari.


1. Montehermoso Kulturuneak jakinarazten dizu eman dituzun datu pertsonalak automatikoki tratatu eta fitxategi batean sartuko ditugula. Arduraduna: Vitoria-Gasteizko Udala (IFK: P0106800F) Teodoro Dublang kalea, 2501008 Vitoria-Gasteiz, tel.945161616 / informacion@vitoria-gasteiz.org / www.vitoria-gasteiz.org\n2. Datuak babesteko delegatuaren bitartez,pertsona interesatuak datuak ikusi ditzake, aldatzeko eskatu, edo, hala behar bada, datuak ezeztatzeko eskatu, horien kontra agertu edo tratamendua mugatzeko eskatu dbo-dpd@vitoria-gasteiz.org helbidean.\n3. Tratamenduaren xedeak udal zerbitzuei dagokienez herritarren eskakizunak artatzea, eta udal-eskumeneko prozedurak izapidetzea, 39/2015 legean aurreikusitakoarekin bat etorrita izango dira.\n4. Tratamenduaren legitimazioa edo oinarri juridikoa:39/2015 Legearen 21.1 artikulua: Administrazioa behartua dago ebazpen espresua eman eta jakinaraztera prozedura guztietan, edozein dela ere prozedura hasteko modua.DBAOko 6.1.c) artikulua: Tratamendua beharrezkoa da tratamenduaren arduradunari aplikagarria zaion lege-egin beharra betetzeko.\n5. Datuak hirugarren bati komunika dakizkioke–soil-soilik Gasteizko Udalaren eta datu-hartzailearen eginkizun legitimoekin zuzeneko lotura duten xedeak betetzeko–, baita legeak datuak komunikatu beharra agintzen duen erakunde eta organoei ere.\n6. Datuak gorde egingo dira, jaso ziren xederako eta/edo xede horretatik eta datuen tratamendutik erator litekeen erantzukizun oro preskribatzeko legez ezarritako epeak iraungi bitartean.Horrez gain, gorde egongo dira baita pertsona interesatuarekin izandako harremanetik eratorri litezkeen erreklamazioak egiteko edo horietatik babesteko aurreikusitako epeak iraun bitartean. Orobat, artxibategi eta dokumentazioari buruzko araudian xedatutakoa aplikatuko zaie datuei.


Sailkatugabeak | Plazara Goaz | 2 orrialdea\nApirilak 28, osteguna, literatura plazara: Atzerri (Mikel Antza)\nIkasturte honetako hirugarren Literatura Plazara saioa izango dugu bihar, apirilak 28, ostegunarekin, 19:00etan, Intxaurrondo Kultur Etxean.\nMikel Antzaren Atzerri (Susa, 2012) liburua landuko dugu, Iratxe Retolaza-k gidatuta.\nUda ondoren itzuliko gara beste 3 libururekin.\nProposamenen bat duzuenok bihar saiora ekarri edo mezua bidali helbide honetara.\nKategoria Ekitaldiak, Literatura, Sailkatugabeak 2016-04-27 egilea plazaragoaz.\nErosi dugu plazaragoaz.eus domeinua. Oso eskaintza merkea egin dute abenduan. ,eus-ekoek.\nMomentuz sinplea da gure erabilera: http://plazaragoa.eus helbidera bazoaz blog honetara etorriko zara zuzenean 🙂\nOngi etorri plazaragoaz.eus\nErrazagoa da gogoratzeko, baietz!\nKategoria Sailkatugabeak 2015-12-31 egilea plazaragoaz.\nKategoria Sailkatugabeak 2015-12-21 egilea plazaragoaz.\nKategoria Literatura, Sailkatugabeak 2015-09-21 egilea plazaragoaz.\nIkuskizuna eta Bertsol Haritza. Irailak 12, 18:00etan, Intxaurrondo Kultur Etxean.\nHaur eta gazteentzako bi ikuskizun ditugu larunbatean, irailak 12, 18:00etan, Intxaurrondo Kultur Etxean.\nBatetik, Bat bateko bakardadea ikusteko aukera izango dugu. Ikuskizun hau IZARRAK PLAZARA lehiaketan parte hartu zuten 9 kidek prestatu dute Ainhoa Aierbe eta Edu Muruamendiarazen zuzendaritzapean. Ainhoa eta Edu IZARRAK PLAZARAko epaimahaian aritu ziren, eta 8-18 urte bitarteko honako 9 lagun hauek aukeratu zituzten, orain irailean, 5 eguneko tailerra egin eta ikuskizun hau osatzeko: Udane Herrero, Nerea Cortes, Hanny Castro, Uxue Crespo, Itxasne Torres, Ainhoa Huarte, Imanol Kanpandegi, Kimetz Galarraga eta Mattin Zeberio.\nIkuskizuna aurtengo 100Hitz literatura lehiaketa irabazi zuten Leire Etcheverry eta Julen Etxebarriaren testuetan oinarrituta dago. Beraz, berria da, 9 kide horiek oraingo honetarako propio sortua. Nolakoa izango ote da sorpresa?\nBestetik, Bertsol Haritza dugu, kontakizuna eta kantakizuna uztartzen dituen ipuin kontaketa. Haritzak ezkurrak eman beharrean hitzak ematen ditu. Gaztetxoek aukeratuko dituzte hitzak eta haritzaren zaintzaileak hitz hori abiapuntu bezala hartu eta dagokion ipuina kontatuko du. Kontaketa aberasteko, euskal kantutegian ezagun egin diren edo propio okasiorako jarritako bertsoak gehituko dizkio. Informazio gehiago: http://www.lanku.com/euskara/emanaldiak/umeen-emanaldiak/bertsolharitza-ipuin-kontakizuna\nSarrera doan da. Gustuko baduzue, etorri eta ingurukoen artean honen berri zabaltzea eskatzen dizuegu.\nMezuarekin batera duzue ekitaldia iragartzen duen kartela.\nKategoria Sailkatugabeak 2015-09-10 egilea plazaragoaz.\nLeire Etcheverryk eta Julen Etxebarriak irabazi dute III. 100 HITZ Literatura lehiaketa\nHirugarren urtez jarraian antolatu du Plazara Goazek 100 HITZ Literatura lehiaketa. Epaimahaia Iratxe Retolaza eta Xabier Etxanizek osatu dute.Aurtengoan, 70 lan aurkeztu dira, eta hauek dira irabazleak:\n1. saria: Leire Etcheverry Martinezek aurkeztutako “Gure azken hitzak” lanak irabazi du, arrazoi hauengatik:\nBatasunari eta erritmoari oreka handiz eusten dio narrazioak, eta gainera, giro eta tonu pertsonala sortzeko gaitasuna izan du. Zentzua eraikitzeko baliabide aproposak erabili ditu: errepikapenak eta irudien arteko loturak. Bada ere ideia eder askorik: “zuk zure bizitza bizi / ni gurea ahaztu”\nGURE AZKEN HITZAK\nZerua ilun, lainoak urrun, begiak zurrun… Ez dut ezer argi ikusten. Udaberria atzeratu egin da, eguzkia itzali, loreak itxi. Txoriak isilik daude, biharko eguna desagertu eta atzokoa ahazmenaren munduan sartu balitz bezala. Lehengo kolore biziko mundua txuri beltzean ikusten dut orain, munduko kolorea azken ortzadarrak xurgatu eta harekin desagertu balitz bezala.\nBaina zer egingo dut, gurea bukatu bada? Zer egingo dut nire albotik joan bazara? Mundu ilun honetan geratuko naiz? Bakarrik? Zuk zure bizitza bizi bitartean ni gurea ahazten saiatuko naiz.\nBaina lasai, joan zaitez, ahaztu nitaz, nik beti gogoan izango zaitut, eta gure txokoan egongo naiz.\nLeirek 100 euroko bonoa irabazi du, Intxaurrondoko edozein dendatan erosteko, baita Gaztezulo aldizkariaren urteko harpidetza ere\n2. saria Julen Etxebarriaren “Idunekoa” lanak irabazi du, arrazoi hauengatik:\nSinbolo baten inguruan narrazioa eraikitzeko gaitasuna erakutsi du, eta baita marko narratibo bat sortzeko gaitasuna ere.\n-Iduneko bat!- Egin zuen oihu Felixek presaka lepotik zintzilikatzen zuen bitartean.\nHandik aurrera bizitza aldatu zitzaion. Diruz betetako maleta bat aurkitu zuen, kirol talde handiek fitxatu nahi zuten, jende ospetsua ezagutzen hasi zen, gelditu gabe bidaiatzen… eta bat-batean lagunik ez zuela konturatu zen. Bakarrik zegoen. Iduneko madarikatuak bizitza zoriontsua zapuztu zion.\nAuzora itzuli, lagunekin hitz egin eta beraiekin buelta zitekeen galdetu zien.\n-Noski! Gure laguna zara! Betiko Felix adiskidea!- Erantzun zioten.\nIdunekoa lepotik kenduta ibaira bota zuen. Inork ez daki non dagoen, Felixek izan ezik. Noizean behin, lepokoa berriz jartzeko tentazioa izaten du, baina nahiago izaten du lagunei deitzea.\nJulenek 80 euroko bonoa eta Gaztezulo aldizkariaren urteko harpidetza irabazi ditu.\nEkainaren 13an, 17:00etan, jasoko dute saria, Intxaurrondo Kultur Etxean, Izarrak Plazara talentu lehiaketaren finalaren barruan.\nPlazara Goaz Intxaurrondoko Euskara Batzordeak eta Donostia Kulturak hirugarren urtez jarraian antolatu dute 100 Hitz Literatura lehiaketa. Bertan, 18 urtetik beherako ikasleek har dezakete parte, eta, baldintza bakarra, 100 hitz dituen testua idaztea da.\nKategoria Sailkatugabeak 2015-06-10 egilea plazaragoaz.\nIV. IZARRAK PLAZARA: 6 TALDE FINALISTAK ETA GAINONTZEKO PARTE HARTZAILEAK\nEkainaren 4an zen hitzordua. 15 talde aurkeztu ziren, 94 haur eta gazte (bi taldek atzera egin zuten azken orduan). Bi deialdi, itxaronaldia laburtzeko. Giro ona.\nLehenik eta behin, aurkezpen orokorra egin genuen antolatzaileok. Prozesura nola izango zen azaldu. Ondoren, taldez talde, argazkia atera eta ikuskizuna aurkeztu zuten.\nParte hartzaileak sailkapena hasi aurretik (17:00etako taldeak)\nParte hartzaileak sailkapena hasi aurretik (18:00etako taldeak)\nAurreko urteetan bezala, 3 lagunek osatu zuten epaimahaia: Ainhoa Aierbe, aktorea eta kantaria: Itsaso Gutierrez, musikaria eta kantaria; eta Edu Muruamendiaraz, dantzari eta koreografoa. Taldez talde, lanak ikusi ahala, ekarpenak egin zizkieten: ondo egindakoak nabarmendu eta hobetzeko aukerak proposatu zituzten.\nEpaimaikideak haien iritzia ematen Lagunak taldeari\nHiru ordu inguru eman zituzten proposamenak ikusten, eta, ondoren, erabakiak hartzeko garaia etorri zen. Gela batean sartu, eta nork bere proposamenak aurkeztu zituen. Lehiaketaren irizpideak kontuan izanik, negoziatu zituzten proposamenak, azken erabakia borobildu arte.\nFINALERAKO SAILKATU DIREN TALDEAK\n6 dira finalerako sailkatu diren taldeak, eta hemen ditugu parte hartu zuten ordenaren arabera.\nIntxaurrondo Hip-Hop taldea\nHondartza funky taldea\nIntxaurrondo Gimnasia taldea\nZurriola Hip-Hop taldea\nPARTE HARTU DUTEN GAINONTZEKO TALDEAK\n9 proposamen gehiago izan ziren. Guztiak interesgarriak. Baina, finalean ezin dira denak sartu. Batzuek iraileko ikuskizunean parte hartzeko aukera izango dute.\nAlex eta Xabi magoak\nBederatzi Izarrak taldea\nHiru puntako izarra taldea\n17 taldek eta 102 gaztetxok izena eman dute Izarrak Plazaran\nMaiatzaren 29an amaitu zen Izarrak Plazara lehiaketan parte hartzeko izena emateko epea, eta guztira 17 taldek eta 102 haur eta gaztek egin dute. Horien artean, musika taldeak, magia ikuskizunak, dantza eta kantua uztartuko duten taldeak ditugu; Donostiakoak ez ezik, Hondarribia edo Pasaiakoak ere bai.\nParte hartzaileei oparitzeko Intxaurrondoko Gaztelekuko kideek prestatutako txapak\nGaur, ekainaren 4an, arratsaldeko 17:00etatik aurrera izango dira sailkapen frogak.\nLehenik eta behin, harrera orokorra egingo zaie Intxaurrondo Kultur Etxeko Erakusketa aretoan. Bertan jasoko ditugu falta diren gurasoen baimen fitxak.\nJarraian, talde bakoitzaren harrera argazkia aterako dugu.\nOndoren, taldez talde, kamerinoak bisitatuko dituzte eta Areto nagusiko eszenatokira pasako dira.\nBertan, sailkapen probarako prestatu duten ikuskizuna aurkeztuko dute epai-mahaiaren aurrean. Aurten ere hiru artista ezagunek egingo dute epaile lana: Ainhoa Aierbe (aktore eta kantaria), Itsaso Gutierrez (musikaria) eta Edu Muruamendiaraz (dantzari eta koreografoa). Ikuskizun bakoitzak 5 minutu inguru iraungo ditu. Aretoa publikoarentzat itxita izango da, eta taldeen laguntzaileek bakarrik ikusi ahal izango dute.\nEmanaldia bukatu ondoren etxera joan ahal izango dira, eta hurrengo egunean jasoko dute sailkatutakoen zerrenda posta elektroniko bidez.\nParte hartzaile guztiek jasoko dute txapa bana oroigarri gisa. Opari horiek Intxaurrondoko Gaztelekuko gazteek egin dituzte, eta, bide batez, haiei ere eskertu nahi diegu dugun elkarlana eta egindako ahalegina.\nKategoria Sailkatugabeak 2015-06-04 egilea plazaragoaz.\nAnariren poesiari buruzko oharrak\nAnariren poesia lantzeko saio ederra egin genuen atzokoan Intxaurrondo Kultur Etxean. Bertan azaldutako ideia eta iritzi interesgarri guztiak hona ekartzea ezinezkoa da. Baina, Iratxe Retolazak, saioaren gidariak, aurkeztu zizkigunak partekatuko ditugu.\nPoesia plazara, Anari_2015_05_20\nZure aurrekari penalak: Anariren poesia\nAnariren diskografia (ibilbidea: nitik gura, gutik nira, nitik zura):\nAnari (Esan Ozenki, 1997).\nHabiak (Esan Ozenki, 2000).\nZebra (Metak, 2005).\nIrla izan (Bidehuts, 2009).\nBidea eta denbora (Bidehuts, 2013).\nZure aurrekari penalak (Bidehuts, 2015).\nErrotzea eta deserrotzea (Habiak): gai etengabea da erroak (des)eraikitzearena.\nDesertua eta itsasoa: ihesbide dira itsasoa eta desertua, iraganik eta komunitaterik gabeko guneak dira. Halako lurraldeetara ihes egiteko gogoaz hitz egiten da, baina, baita ezinaz ere. Zentzu horretan, geografia erromantikoak desmitifikatu egiten ditu, idealismoz hustu. Itsasoa eta desertua ametserako geografiak ere badirela iradokitzen da, baina, aldi berean, ametsekin ere hondoa jo daitekeela. Desertua askotan harearekin edo errautsekin ere irudika daiteke, hustasuna irudikatzeko, eta baita bizitzaren hondakinak irudikatzeko ere. Hondamendi pertsonalak, hondamendi existentzialak. Itsasoak irudikatzen ditu ametsak, aukerak, infinitua; baina, baita aukeratzeak dakarren itolarria ere. Nork bere burua itotzeaz dihardu, baina, baita besteak itotzeaz ere.\nAnimaliatasuna: jendearen animaliatasuna gorpuzten da kantu askotan. Horretarako, jendeari animalia ezaugarriak eransten dizkio, edo animalia irudiak erabiltzen ditu jendeaz jarduteko (baita bere buruaren irudia osatzeko ere). Esate baterako, txoriak (hegoak, hegan egin), arrainak (itsasoan bizi, sakonera jo, igeri egin), zebra (azalaren bitasuna, erlatibotasuna)… Adibideak: eskuak hego bihurtu.\nIzua: beldurra da gai nagusi bat, zalantzak sorturikoa, minak sorturikoa, besteei min egiteak sorturikoa.\nAzalaren eta hondoaren arteko harremana: gainazalaren eta sakoneraren arteko talkaz hitz egiten du, hondoa jotzeaz, eta baita gainazaleko aparrean nabigatzeaz ere.\nBi muturren arteko harremanak: dialektika sortzen du bi muturren arteko harremanak eta korapiloak sortuz. Batzuetan dialektika hori azala-hondoaren artekoa da, eta beste batzuetan, aldiz, ni-zu artekoa, bestetasun hori (zu) nitasuna eraikitzeko prozesuan nolako harremana duen adieraziz, eta zu-ni horien joan-etorrian gorpuzturiko gatazkak irudikatuz.\nSubjektu nomada eta errariak: nortasun ibiltariak, noraezean dabiltzanak, nortasuna auzitan jarriz, bidea birpentsatuz, nor zaharrak deseraikiz eta nor berriak eraikiz.\nIraganaren kateak hausteko beharra: ahazteko premia, eta ezina. Iraganak eta bideak utzitako arrasto, zauri, ezinez dihardu sarri; baita hanka-sartzeez ere. Adibidez, neu piztutako suak.\nHitz jokoak: hitz-sormenaren bitartez hitzen esanahi anbiguoarekin jolas egiten du: (h)egoak…\nHitz kontraesankorrak: kontraesanean diruditen kontzeptuak lotzen ditu, zentzu berriak sortzeko, gorpuztasunaren norabide berriak eraikitzeko. Adibidez: aingura hegoduna, gorantz erori…\nDiskurtso politiko eta kolektiboaren kontzeptuak harreman pertsonalak irudikatzeko erabili, kontzeptuen balio politikoa zabalduz.\nKategoria Sailkatugabeak 2015-05-21 egilea plazaragoaz.\nAnari eta Zure Aurrekari Penalak Intxaurrondon\nAnariren kantagintza gustuko dugunok bi aukera izango ditugu bere lan berriarekin gozatzeko:\nMaiatzak 20, asteazkena, 19:00, Literatura Plazara saioa, Intxaurrondo Kultur Etxean. Anariren poesiaz arituko gara. Iratxe Retolaza gidari, atera berri duen diskoko kanten letrak aztertuko ditugu. Hemen dituzu irakurgai: Anari_kantak_Zure_Aurrekari_Penalak\nMaiatzak 23, larunbata, 22:00, Kontzertua, Intxaurrondo Kultur Etxean. Anariren disko berria zuzenean entzuteko aukera. Hemen dituzu:\nOrfidentalak kanta entzungai: http://goo.gl/UjTERi\nAmetsen Eraiste Neurtua kanta entzungai: http://goo.gl/VEwluV\nAnariri egindako elkarrizketa: http://goo.gl/8yvLli\nDiskoari buruzko artikulua Berrian: http://goo.gl/Ryk9UU\nAntolatzaileak: Plazara Goaz eta Donostia Kultura\nKategoria Sailkatugabeak 2015-05-16 egilea plazaragoaz.


Megadbertsitatea: munduko aberastasun ekologiko handiena | Consumer\nMegadbertsitatea: munduko aberastasun ekologiko handiena\nBiodibertsitate globalaren %70 planetaren azaleraren %10ean kontzentratzen da\narabera: Osteguna, 2010eko abuztuaren 26a\nIrudia: Justyna Furmanczyk\nBiodibertsitatea ez du berdin banatzen planetan. Herrialde-talde txiki batek Lurraren azaleraren %10 hartzen du, eta animalia- eta landare-espezie guztien %70 hartzen du. Brasil, Kolonbia edo Txina dira herrialde erraldoi horietako batzuk, beren eskubideak defendatzeko eta beren aberastasun natural guztia mehatxuetatik babesteko elkartu direnak.\nMegadinbertsitatea Conservation International (CI) ingurumen-erakundeak sortutako kontzeptua da, aberastasun biologiko handiagoa duten planetako zonei arreta jartzeko eta hura babesteko baliabideak jartzeko. Kalkuluen arabera, planetako dibertsitate biologikoaren %70 eta munduko populazioaren %45 (kultura-aniztasun handiena) 17 herrialdetan daude, eta azalera horrek planeta osoaren %10 hartzen du.\nAmerikako kontinentean dago herrialde megadonimo gehien\nIngurumen Zaintzako Monitorizazio Zentroak, Nazio Batuen Ingurumen Programako erakunde batek (NBIP), 17 herrialde megadonortu identifikatu ditu. Amerikako kontinentean daude herrialde megadonimo gehien, zazpi guztira (Brasil, Kolonbia, Ekuador, Estatu Batuak, Mexiko, Peru eta Venezuela), Asia, bost (Txina, Filipinak, Indonesia, India eta Malaysia), hiru Afrikan (Madagaskar, Kongoko Errepublika Demokratikoa eta Hego Afrika).\nHerrialde horiek guztiek espezie kopuru handia ahalbidetzen duten ezaugarri bakarrak dituzte: horietako asko tropikoetan daude, non biodibertsitaterako baldintzak handiagoak baitira, beren paisaiek era askotako inguruneak, lurzoruak eta klimak eskaintzen baitituzte; uharteak eta kontinenteak bereizteak aukera ematen du florak eta fauna endemikoak garatzeko, leku horretako bakarrak baitira. Izan ere, haien tamaina handiak aukera ematen du espezie autoktonoak eta haien arteko aberastasun ebolutiboa leku askotara zabaltzeko.\nHerrialde pobreen podiuma\nBrasil da primate, anfibio, landare eta tximeleta espezie gehien dituen herrialdea eta, beraz, munduko handiena. Munduko biodibertsitatearen %15 eta %20 artean Karioka dagoela kalkulatzen da. Zientzialariek 56.215 landare baskular, 1.712 hegazti, 779 anfibio, 630 narrasti eta 578 ugaztun espezie ezagutzen dituzte. Hango oihanek herrialdearen %42 hartzen dute, eta munduko baso tropikalen herena baino gehiago. Amazonas ibaiaren arroa da planetako zabalena.\nBrasilen atzean, mota guztietako espezie ugari daude, baina autore batzuek diote Kolonbia munduko bigarren herrialde erraldoia dela, planetako espezie guztien %10ekin. Ezagutzen diren landare baskularrak 48.000 dira (munduko guztizkoaren %20), hegaztienak 1.815, anfibioenak 634, narrastienak 520 eta ugaztunenak 456. Kolonbian, Brasilgoa baino zazpi aldiz txikiagoa, hainbat ekosistema elkartzen dira, hala nola basamortuak, Andeetako mazelak, oihan tropikalak, hezeguneak, lautadak eta basamortuak. Azaleraren %56 baso naturalek estaltzen dute.\nMunduko biodibertsitatearen %15 eta %20 artean Brasilen dagoela kalkulatzen da\nTxinaren hedadura handiak eta hango habitatek hainbat eta hainbat espezieren bizileku dira: 32.200 landare baskular, 1.221 hegazti, 502 ugaztun, 387 narrasti eta 334 anfibio. 4.400 ornodun espezie baino gehiago ditu, munduko guztizkoaren %10 baino gehiago.\nAsiako kontinenteak Indonesian du herrialde pobreetako adierazgarri handienetako bat. Azaleraren %60 basoek estaltzen dute, eta 29.375 landare baskular, 1.604 hegazti, 667 ugaztun, 511 narrasti eta 300 anfibio aurkitu dira. Elefantea, tigrea, orangutana, errinozeroa eta lehoinabarra bezalako espezie enblematikoak bizi dira herrialde horretan, baina desagertzeko arriskuan daude.\nMexiko munduko beste herrialde handienetako bat da. 23.424 landare baskular, 1.107 hegazti, 804 narrasti, 535 ugaztun eta 361 anfibio.\nHerrialde horietako dibertsitate biologiko aberatsa arriskuan jartzen duten mehatxuetako batzuk hauek dira: habitatak suntsitzea, klima-aldaketa, espezie inbaditzaileak, deforestazioa, baliabide naturalen gehiegizko ustiapena, legez kanpoko ehiza eta espezieen trafikoa, hirigintza-hazkundea, ingurumenean duten eragina behar bezala ebaluatu gabe azpiegiturak sortzea edo kutsadura. Era berean, biodibertsitaterako gune bero gehienak (“hotspots”), espezie ugari baina habitat arriskugarriak dituzten eskualdeak, herrialde horietan kokatzen dira.\nMehatxu horiei aurre egiteko eta haien aniztasun biologiko aberatsa kontserbatzeko, 2002an Mexikon Antzeko Herrialde Megatuen Taldea sortu zen. Gaur egun, hauek osatzen dute: Argentina, Australia, Bolivia, Brasil, Txina, Kolonbia, Costa Rica, Ekuador, Filipinak, India, Indonesia, Kenia, Malaysia, Mexiko, Peru, Hegoafrika eta Venezuela.\nHerrialde horietako arduradunek Cancuneko Deklarazioa sinatu zuten, dibertsitate biologikoaren kontserbazioa eta erabilera jasangarria sustatzeko kontsulta- eta lankidetza-akordioa. Bere helburuetako batzuk ezezagunak dira kontserbazio naturalaren arloan. Horien artean, baliabide naturalak eskuratzeko eta saltzeko mekanismoak negoziatzeko erabakia hartu da, petrolioa esportatzen duten herrialdeen antzera. Gainera, aniztasun biologikoaren ondoriozko onuren bidezko banaketa babestuko duen edo baliabide genetikoez bidegabeki jabetzea eragotziko duen nazioarteko erregimena bultzatu beharra dago.\nNola aurkitzen den desitxuratasuna\nHainbat adierazleren arabera zenbatesten da megadentasuna, Bartzelonako Unibertsitate Autonomoko Peruko aditu eta irakasle elkartuak azaltzen duen moduan. Hainbat metodo daude: ausaz baso natural hektarea bat aukeratu daiteke, espezie kopurua detektatu eta beste herrialde batekoekin alderatu. Eremu jakin batean laginak hartuz ere egin daiteke, zenbat espezie dauden aztertzeko. Labore barietateen kopurua ere adierazle interesgarria da: Andeetan 200 patata mota baino gehiagorekin lan egiten duten nekazariak erregistratu dira.\nbiodibertsitatea espezie mehatxatuak megadiversidad-eu


Pastorala Archives - Page 5 of 5 - Claret Ikastola\nUrtero bezala garai hauetan ikastolan donostiarrentzat hain berezia den jaia prestatzen ari gara, danborrada. Gurekin ospatzera gonbidatu nahi zaituztegu. Eguna: urtarrilaren 16a, ostirala Ordua : 16:10ean Bertan gure danborren hotsak entzungo dira jaiari hasiera emanez. Ikasleek galtza bakeroak,...\nabendua 19, 2014\nHitza gizon egin zen eta gure artean jarri bizitzen.\n“Familia Katekesia” deitzen diogunari buruzko informazioa ezagutarazi nahi dizuegu Mariaren Bihotza Parrokiatik. 1. Ekimen hau Gros Pastoral Barruti osoan eramaten da aldi berean eta modu berdinean, hau da, Gros auzoko S. Inazio, S. Pio X eta Mariaren Bihotza parrokietan....


DonostiaINN Investiga programa: tokiko I+G+b proiektuak ultzatu. Donostia 2018 - Euskadi+innova\nDonostiaINN Investiga programa: tokiko I+G+b proiektuak ultzatu. Donostia 2018\nLaguntza hauen helburua da ikerketako eta berrikuntzako tokiko proiektuak garatzea bultzatzea, horietan 30 urtetik beherako (kontratazio-egunean) gazte kualifikatuak sartuta; hots, ikerketa-arloan aurretik esperientzia profesionalik ez dutenak eta langabezian aurkitzen direnak, I+G+b eremuarekin zerikusia duten zereginak garatzeko enpresetako eta ikerketa-zentro eta zentro teknologikoetako I+G unitateetan.\na) Proiektu berritzaileak eta tokiko I+G+b arlokoak aurkeztea. b) Proiektua tokikoa izatea, eta kontratatu beharreko pertsonaren lantokia Donostian egotea.\nc) Laguntza hauen onuraduna irabazteko xedearekin jarduera ekonomikoa garatzen duen pertsona fisikoa izatea edo pertsona juridikoa izatea.\nd) Onuradunak izateko aukera izango dute Zientzia, Teknologia eta Berrikuntzako Euskal Sareko (ZTBES) kideak diren erakundeek (ekainaren 23ko 109/2015 Dekretuak arautua), betiere laguntzaren xedea den kontratazioaren barneko pertsonaren lantokia Donostian badago.


Larrialdi linguistikoaren aroan\nLarrialdi linguistikoaren aroan –\nOraindik orain jakin dugu Arrue ikerketaren 2017ko txostenaren berri, duela lau urtekoa izanagatik. Emaitza nagusia: LH4ko eta DBH2ko ikasleek eskola eremu guztietan egin dute atzera euskararen erabileran. D ereduko gaztetxoen artean, handiagoa izan da jaitsiera.\nAzkenaldian, ohikoak bihurtu dira gisa horretako berriak, eta ez gaituzte jada harritzen –zorionez, halere, ez gaituzte axolagabe uzten–; eta, apenas, erantzunik sortzen duten erakunde eta alderdi politikoen aldetik. Zer gertatzen ari zaigu?\nEuskarak balio digu euskaldunak garela berresteko. Ez da nahikoa euskaraz jakite hutsa, ingeles jakite hutsa aski ez den bezala ingelesa izateko, baina ezinbestekoa da. Ez da nahikoa bi hitz jakitea euskaraz, eta zein lurraldetan bizi zaren, hango futbol taldeko zalea izatea. Ez da nahikoa hemengo janariaren eta hemengo klimaren hutsunea nabaritzea kanpoan zarenean; ezta bizi-maila hobexeagoa dugulako hemengoa sentitzea ere, ez, euskaraz jakin beharra dago euskalduna izateko, bestela erdalduna izango zara Euskal Herrian. “Eta zer?”, pentsatu eta esaten ere dute hemengo askok: lasai ederrean bizi liteke erdaraz Euskal Herrian. Eta arrazoi dute, noski! Eta gure anormaltasunaren seinale garbiena da.\nOndo etortzen da irakaskuntzan edo administrazioan edo hedabideetan lan egiteko euskaraz jakitea. Batzuetan beharrezkoa da, baina gehienetan, nahikoa da ezagutza apal bat, erabili beharrik izan gabe. Eta dudarik gabe garrantzizkoa da irakaskuntzan, administrazioan eta hedabideetan, batzuetan beharrezkoa izatea, eta ezagutza apalagoa edo handixeagoa behar izatea, nahiz eta erabili beharrik ez egon, gutxiz gehienetan. Baina hiru arlo horietan ere, leku zabala izan dezakezu euskaraz jakin gabe, edo apenas jakin gabe, eta halakoak esan dezake bost axola zaiola euskararik ez jakitea, erdaraz lan egiteko arlo horietan ez duela batere arazorik eta.\nErdara, aldiz, euskalduna izan edo ez, behar-beharrezkoa dugu Euskal Herrian bizitzeko. Aldamenekoarekin hitz egiteko beharrezkoa izan dezakegu, edota etxepeko batzuekin, edo askorekin, mintzatzeko. Beharrezkoa izan dezakegu ertzainen batek lanera bidean baimena eskatzen badizu; beharrezkoa izan dezakezu ospitalera edo anbulatoriora zoazenean; postetxe gehienetan, merkataritza-establezimendu eta taberna edo jatetxe askotan, edo gehienetan. Beharrezkoa duzu polizia nazionalekin, guardia zibilekin… Ezinbestekoa duzu filmak ikusteko telebistan edo zinema-aretoetan. Askoz aukera zabalagoa duzu arlo askotan erdaraz euskaraz baino…\nEgoera honi jendartean buelta ematen hasten ez garen bitartean, sarreran adierazi dugun bezalako albisteak entzuten eta deitoratzen jarraitu beharko dugu honi buelta eman nahi diogunok. Eta erakunde eta alderdi politikoetako buruek zer diote?, bost axola, herritarrok jarrera gogorragoa eta kontsekuenteagoa hartu zain?\nHerritarron ahalegina axola handikoa da, noski, baina guztion dirua kudeatzen dutenena are axola handiagokoa. Irakaskuntza, administrazioa bere arlo guztietan eta hedabideak eta Internet euskalduntzeko neurri eraginkorragoak hartu ezean, eta euskarak burujabetzarako ere duen garrantzia azpimarratu ezean, beheraka joango da euskararen erabilera goraka joan daitekeen eta joan behar lukeen lurraldean, hots, Euskal Herrian.\nUrte asko (gehiegi) daramatzagu esaten “bidegurutze” batean gaudela; ohartarazten oraingoa berebiziko “inflexio puntua” dela; “paradigma aldaketa” bat behar dugula lehenbailehen; errotiko aldaketarik ezean euskararenak egin duela… Eta aldaketarik ez dator. Urteak joan, urteak etorri, lehengo inertzien eta jokabideen mendeko gaude, bai makropolitikaren jokoan –euskararen lege xaharkituak berritzeko kontsentsu falta beti–, bai norbanakoen eta taldeen hizkuntz portaeren mailan ere.\nEta esan gabe ere, garbi ikusten da euskarak bere kaskarrean lege aldetik baldintzarik onenak dituen erkidegoaz ari garela batez ere, zeren Nafarroa Garaia gehienean, eta Euskal Herri kontinentalean, kontrakotasunak are handiagoak dira, Frantziako Asanblea Nazionalean ustekabean onarturiko hizkuntza gutxituen legeari, berehala helegitea jartzeak aditzera ematen duen bezala.\nGustatu zein ez gustatu, osasun, ekonomia eta klima-larrialdiei, gurean, euskaldunon larrialdia erantsi behar. Ageriko dramatismorik gabe, jakina, ikusezintasuna da-eta hizkuntzak desagertzeko prozesuen ezaugarri bitxiena. Osasun larrialditik txertoek salbatuko omen gaituzte; klima larrialdiak luze joko du, eta, gure larrialdi linguistikoak ere bai. Txerto eraginkorrik ez izanik, noizko euskara Euskal Herrian ezinbesteko bihurtzeko gailurrak eta neurriak eta araberako diskurtsoa?, berandu izan baino lehen bai?\nMartin Rezolak eta Pako Sudupek, PLAZARA ekimena\natzerakada, DBH, euskara, hezkuntza, lh\n2 pentsamendu “Larrialdi linguistikoaren aroan”-ri buruz\nBenat Castorene 2021-04-29 09:13\nMilesker Martin eta Pako. Betidanik ados naiz Plazara ekimeneko lagunen iritzi eta analisiekin. Ene aburuz, denek erakusten dute euskarak biziraunen duela gutienez derrigorrezko hizkuntza bakarra izango den tokietan. Gainera munduko etsenplu guziek konfirmatzen duten ebidentzia da. Beraz hori da bilatu behar dugun paradigma aldaketa. Artez edo moldez. Borroka politikoaren bitartez edo ekimen herrikoien bitartez.\nPatxi 2021-04-29 17:00


Ostalaritzarako kafea | Lehenak tabernetarako eta jatetxeetarako kafeetan | Cafés Baqué\nHasiera > Zure negoziorako soluzioak > Ostalaritzarako kafea\nBetiko kafeak negozio eta kontsumitzaile bakoitzarentzat pentsatuta.Gure kafe-aleen gamak uniformetasuna ziurtatzen du kafe-kikara bakoitzean, jatorri bakoitzaren gehieneko zaporea bermatzen duen txigorketa homogeneoari esker.\nKafearen bertute guztiak indartzen dituzten nahasketa oso zainduak. Kalitate handiko eta babes-materialekin egindako ontziak, kafea hobeto gordetzeko eta zugana txigortu berri bezala iristeko.\nEZAGUTU ZURETZAKO DITUGUN AUKERA ONENAK\nGure Premium kafeak dira, zintzotasunarekin, eta gai kimikorik eta pestizidarik gabe landutako kafe-aleekin eginak.\nLurzorua hobetu nahi duten prozesuen bidez landu diren kafeak, kalitate oneneko kafea ekoizteko emankorragoa egingo duten teknikak erabiliz. Zintzotasunetik ekoizten den kafea, pestizida eta herbizida gisako substantzia kimiko artifizialen laguntzarik gabe.\nKalitate handiko erreferentziak ingurumenarekin duten konpromisoarengatik eta nekazaritza-ekoizpen jasangarriarekin ezaugarritzen direnak.\nGozatu aroma biziko eta fruta-ukituz eta kakao atseginez betetako kikara batez. Gorputza duen kikara oso orekatua.\nFruta heldua eta kakaoa, fruitu lehorren ukitu arinekin.\nDentsitate leuna eta testura krematsua.\nAzidotasun distiratsua eta garraztasun arina, kakao-ukituekin eta egur ñabardurekin. Oso orekatua eta biribila.\nOliotsua eta luzea ahoan.\nBrasilgo Minas Gerais eskualdetik datorren kafeinagabe honek kikara gozo eta orekatua aurkezten du, garraztasun arin batekin amaieran eta gorputz atsegin batekin. Aparta da esnearekin konbinatzeko.\nKakaoa eta gurin gozoaren ukitu arin batzuk.\nDentsitate ertaina eta testura garbia.\nAzidotasun moderatua eta garraztasun ertaineko amaiera, kakao- eta hur-ukituekin.\nListua eragiten du eta ahoan irauten du.\nEKOLOGIKO NATURALA KAPSULETAN\n%100 txigorketa naturaleko kafe klasikoa eta orekatua, gorputz lodi, zetatsu eta testura krematsua. Zapore indartsua eta kakao-ukituekin.\nFruta, kakaoa eta egur-ukitu arinak\nLodia eta dotorea\nAzidotasun leuna eta mingostasun arina, belar eta kakao-ukituekin\nLeuna eta luzea.\nEKOLOGIKO DESKAFEINATUA KAPSULETAN\nKafe orekatua kakaozko eta hurrezko ukitu orekatua % 100eko txigorketa naturalarekin, Hego Amerikako aleekin egina, gorputz atsegina duen kikara batean aurkezten dena.\nKakaoa eta gurin gozoaren ukitu arinak.\nLoditasun ertaina eta testura garbia.\nAzidotasun moderatua eta amaiera mingots ertaina, kakao eta hur ukituekin.\nListua jariarazten du eta ahoan geratzen da.\nPremium kafe-gama, kafe-kikara bakoitzean esperientzia perfektua eskaintzeko pentsatuak. Erreserba pribatuko kafeak betiko moduan bildutako kafeak dira, zalantzarik gabe Latinoamerikako, Afrikako, Ekialde Hurbileko eta Asiako ale finenak eta bikainenak aukeratuta.\nErrotara egoki daitekeen tobera. Nitrogenoarekin presurizatutako ontzia.\nPlastiko %100 birziklatu eta birziklagarriaz egina.\n% 100 Arabica kafea, alearen tamainaren arabera hautatuta, zalantzarik gabe puruena da, lurrin bizikoa eta zapore garratza du. Ahoan zabaltzen den eta aztarna uzten duen kafea. Zapore leuna eta fruta-gustukoa du, presurizatutako toberan ontziratuta.\nLoreena, zitrikoa eta belarrarena.\nFina eta dotorea.\nAzidotasun melenga, zitrikoen, loreen eta txokolatearen ukitu batzuekin.\nSakona eta atsegina.\nGARBIKETA BEREZIKO KAFEINAGABEA\nKalitate handieneko kafe-alea, eskuz hautatutakoa, txigortua eta tobera presurizatuan ontziratua. % 100 Kolonbiako Arabica, garbiketa-prozesu berezi batekin tratatzen da eta kafe kafeinagabe fin eta aparta bihurtzen dute.\nFruta heldua, txokolatea eta gurin freskoaren ukituak.\nKalitate handieneko kafe-alea, eskuz hautatutakoa, txigortua eta tobera presurizatuan ontziratua. % 100 Kolonbiako kafea. Kafe leun eta orekatua lortzen da, krema distiratsu eta iraunkorrarekin.\nFruta heldua eta txokolate gozoa.\nZeta-antzekoa eta dotorea.\nAzidotasun melenga, frutaren eta esnezko txokolatearen ukituekin.\nSakona eta iraunkorra.\nSEI JATORRITAKO COUPAGEA\nTxokolate-zaporeko kafea Arabica kalitate handiko Robusta leundu apur batekin nahastu ostean, lurrin arineko eta zapore biziko nahasketa lortzen da. Azken batean, kafe krematsua eta orekatua tobera presurizatuan ontziratua.\nLoreena, espeziak eta melenga.\nUrtsua eta garbia ahoan.\nAzidotasun melenga, zitrikoen, fruta helduaren eta txokolatearen ukitu batzuekin.\nBetiko kafeak negozio eta kontsumitzaile bakoitzarentzat pentsatuak. Gure kafe-aleen gamak uniformetasuna ziurtatzen du kafe-kikara bakoitzean, jatorri bakoitzaren gehieneko zaporea bermatzen duen txigorketa homogeneoari esker. Kafearen bertute guztiak indartzen dituzten nahasketa oso zainduak. Kalitate handiko eta babes-materialekin egindako ontziak, kafea hobeto gordetzeko eta zugana txigortu berri bezala iristeko. Gainera, erraz irekitzeko sistema esklusibo bat eta kafearen ezaugarri organoleptiko guztiak bere horretan mantentzen dituen lurrina kontrolatzeko balbula bat dute ontzi guztiek.\nErraz irekitzeko sistema eta gasgabetzeko balbula.\nAluminioan bilduta, lurrina mantentzen eta oxidatzea eta hezetasuna saihesten dituen materiala baita.\n% 100 ARABICAK\nBizia eta lurrintsua. Tamaina handiko kafe-aleekin eta Brasilgo eta Kolonbiako merkatuko jatorri leun garbitu onenekin. Azidotasun markatua eta fruta- eta kakao-ukitu arin batzuk ditu. Txigorketa: % 100 naturala.\nFruta heldua eta txokolatea.\nLeuna eta suabea.\nBiribila eta orekatua. Cafés Baqué-ren kafe nagusia bere mota guztien artean, orekatua, biribila eta oso dotorea ahoan. Edozein aurkezpenerako balio du. Txigorketa: % 100 naturala.\nFrutena eta kakaoa.\nLodia eta dotorea.\nAzidotasun suabea eta mingostasun apur bat, belarraren, kakaoaren eta egurraren ukitu batzuekin.\nGarbia eta luzea.\nIraunkorra eta indartsua. Kolonbiako, Brasilgo eta Indiako jatorriekin eta Italiako espressoak gogorarazten dituen txigorketarekin, kafe lodi eta iluna lortzen dugu, krema indartsu eta iraunkor batekin. Txigorketa: % 100 naturala.\nEgurra eta kakaoa. Gorputz trinkoa eta zaporetsua.\nAzidotasun neutroa, fruitu lehorren eta kakaoaren ukitu batzuekin.\nBizia eta krematsua. Kafe-nahasketa honekin gorputz eta mingostasun handiko kafea lortzen da, txokolatezko ukitu batzuekin eta egur-kutsu batekin. Txigorketa: % 75 naturala, % 25 torrefaktua.\nEgurra eta fruitu lehorrak.\nTrinkoa eta oliotsua.\nMingostasun markatua, egurraren eta kakaoaren ukituekin.\nLaburra eta apur bat zakarra.\nFina eta aromatikoa. Kafe-makinetarako kafeinagabe nagusia da, fina eta aromatikoa, kontsumitzaileek goza dezaten. Ezinbestekoa da edozein negoziotan.\nFruta heldua eta kakaoa.\nUrtsua eta suabea.\nKafeen oinarrizko gama nahi dutenen beharrak estaltzen ditugu, erabakiak hartzeko unean prezioa elementu gakoa den negozioetarako egokitua. Cafés Baqué-n txigorketa mota desberdinetako kafe-aleen eta ehoen gama jartzen dizugu eskura, % 100 naturaletatik % 35era arteko torrefaktu nahasketetara arte.\n"SELECCIÓN" KAFEA BIHIAN\nGehienezko errendimendua. Kafe hauetan Afrikako eta Asiako jatorriak gailentzen dira, eta Robusten ehuneko handiagoa dutenez, kafe gogorragoa, indartsuagoa eta mingotsagoa lortzen dugu. Cafés Baqué-ren bermea duen kafea, prezio onenean.\n% 65 naturala\n% 80 naturala\n"SELECCIÓN" KAFEA EHOTUTA\nGehienezko errendimendua. Soluzio bereziak eta gure bezeroen eskaerara egokitutakoak. Une jakin batzuetan kafea bizkor zerbitzatzea garrantzitsua izateaz gain, kafe-kikara on bat bat izatearen bermea izan nahi duten negozioetarako gomendatzen da.\nBLUE BARISTA KAPSULAK\nCafés Baqué-ren Blue Barista kapsula berriekin espreso perfektu batez gozatu ahal izango duzu beti. Sistema eroso honekin blend apartena eskaini ahal izango diezu bezeroei, alferrik galtzerik gabe, uneoro kontsumoa kontrolpean izateko.\nKartoizko kaxa kapsulekin.\nBarrera materialekin egindako kapsula, beharrezkoak ez diren plastiko bilgarriak saihestuz.\n60 unitateko kartoizko kutxatila.\nSOFT 100% ARABICA\n%100 txigorketa naturaleko kafe usaintsua, Brasilgo eta Kolonbiako garbitutako jatorri suabe onenekin egina. Kafe zetatsua, azidotasun markatuarekin eta fruta- eta kakao-ukitu arin batzuekin.\nZetatsua eta leuna.\nAzidotasun melenga, zitrikoen, fruta helduen eta txokolatezko ukituekin.\n%100 txigorketa naturalaren zapore iraunkor eta zaporetsua. Hego Amerikako eta Indiako jatorriekin egindakoa eta italiar espresoak gogoratzen dituen txigorketa ditu, katilukada lodi eta atsegina lortzeko, apar gogor eta iraunkorrarekin.\nEgur-kutsua eta kakaoa.\nLodi eta zaporetsua.\nAzidotasun neutroa, fruitu lehorren eta kakaoaren ukituekin.\n%100 txigorketa naturala duen gorputz biziko eta kontraste handiko kafea. Hego Amerikako arabica aberatsen nahasketa konplexuak eta pertsonalitate handiko robustekin egina.\nFruitu lehorrak eta egurra.\nLodia eta Zaporetsua\nFruitu lehorrezko eta kakaozko zertzeladak, lastokara-ukitu batzuekin.\nIzaera eta txokolate-ñabardurak dituen %100 txigorketa naturaleko kafea. Arabika eta Robusta kafeinagabetuen hautapen berezi batekin egindako blend-a.\nFruta helduaren eta kakaoaren aromak.\nZukutsua eta leuna.\nAzidotasun melenga, zitriko, fruta heldu eta txokolate ukituekin.\nBLUE BARISTA KAPSULA BIKOITZAK\nCafés Baqué-ren Blue Barista kapsula bikoitz berriekin espreso perfektu batez gozatu ahal izango duzu beti. Sistema eroso honekin blend apartena eskaini ahal izango diezu bezeroei, alferrik galtzerik gabe, uneoro kontsumoa kontrolpean izateko. Orain gainera, formatu bikoitzan.\nHainbat formatutan aurkezten ditugun azkar eta erraz prestatzeko irtenbideak, une jakin batzuetan zerbitzu arina eta eraginkorra behar duten negozioetarako.\nCafés Baqué-k merkatuko disolbagarri onenak jartzen dizkizu eskura, naturalak zein kafeinagabeak, ontzi eroso batean aurkezten direnak, erresistenteak eta biltegiratzeko errazak.\nLurrin handiko kafea da, aparta esnearekin ere hartzeko. Oso erraz prestatzen da, azkar disolbatzen baita. PET ontzian eskuragarria; abantaila asko dituen kalitate handiko plastikoa: beirak baino hamaika aldiz gutxiago pisatzen du eta hauskaitza, birziklagarria eta segurua da. Gainera, ingurumena zaintzen du.\nKafearen zaporeari uko egin nahi ez dietenentzat, kafeinagabearen abantaila guztiekin. Abantaila asko dituen kalitate handiko plastikoa den PET ontzian eskuragarri.\n2g-ko 100 zorro.\nKafe disolbagarria ontzi moderno batean: stick-a. Stick-arekin errazagoa da kafearen zaporeaz gozatzea, dosi justuan beti.\nBanako zorrodun kutxatila.\n2g-ko 10 zorro.\nJatorrizko ezaugarri organoleptikoak ahalik eta gehien errespetatzen dituen kafeina kentzeko prozesua ezartzen zaio.\nGaur egungo diseinuko erakusketa-kutxatila, kafe disolbagarriko banako zorroekin. Sistema erosoa zorroak azkar eta erraz ateratzeko.\n2 g-ko 100 zorro.


Verdiren 'La Traviata' opera gaur Amaia Antzokian - Arrasate - Goiena.eus\nVerdiren 'La Traviata' opera gaur Amaia Antzokian\nAitziber Aranburuzabala Juldain 2013-10-30 09:00\nGiuseppe Verdi (Parma, 1813- Milan, 1901) musika konposatzaile ezagunaren jaiotzaren 200. urteurrenaren aitzakian, Arrasateko Ozenki elkarteak, italiarraren opera esanguratsuenetako bat den La Traviata ekarriko du Amaia Antzokira, gaur, urriaren 30ean, eguaztena, 20:00etan. Sarrerak agortuta daude.\nOzenki elkarteak, Udaleko kultura sailaren eta Mikel Lasa aseguru-artekaritzaren laguntzarekin, antolatutako hirugarren operaren emanaldirako sarreren bi herenak, aurreko edizioetan moduan, bizpahiru egunetan saldu ziren; oraingo edizioko sarrerak ere agortuta daude.\nOzenki elkarteko Manu Gallardoren esanetan, Verdiren trilogia erromantikoaren barruan sartzen da La Traviata (1853) obra, Rigoletto (1851) eta Il trovatore (1853) lanekin batera: "Kantu ezagun asko batzen ditu opera horrek, sarritan entzundako kantuak dira. Opera gehienetan moduan, horrek ere amodiozko istorio bat du argumentuaren oinarrian; kasu honetan, Violetta, emagaldua eta Alfredo Italiako gizarteko goi mailako kidearen artekoa; baina azken finean, garaiko gizarteaz eta egunerokotasunaz berba egiten duen istorioa da".\nMaitasunaren aldeko burrukan amoranteek garaiko arau sozial eta etika moralak apurtuko dituzte, eta etxean izango dute etsairik handiena: Germont, Alfredoren aita. "Prostitutek euren funtzioa betetzen zuten garaiko gizartean, baina moral bikoitza zegoen eta giro horretatik kanpo, gaizki ikusita zeuden. Violettak gorteko muga horiek gaindituko ditu Alfredorekin maitemintzen denean, eta senargaiaren aitak ez du inondik ere onartuko semearentzako bikote kide hori, haren izena eta etorkizuna zikintzeko beldurragatik.\nIzen handiko protagonistak\nOhikoa da opera konpainietan protagonista paper bakoitzeko, bizpahiru abeslari izatea. Guztiz ziurra ez bada ere, badirudi gurean izango diren protagonistak, Ainhoa Garmendia sopranoa (Violetta); Andrés Veramendi tenorea (Alfredo) eta Giulio Boschetti baritonoa (Germont) izango direla. "Ahalegindu gara Ainhoa gipuzkoarra etortzeko, orain gutxi Oviedoko Voz revelacion del año Teatro Campoamor saria eskuratu duena. Veramendi ere oso ona da; ezin hobeto datorkio papera, horren erakusle, Portugalen jaso berri dituen kritika onak" dio Gallardok.\nAbeslariez gainera, Pleven-eko orkestra sinfonikoa ere badago: "Bulgariakoa da baina herrialde askotako musikari oso onak batzen ditu: alemanak, frantsesak, ingelesak, italiarrak. Ibilbide handia dute beste musika esparru batzuetan ere.\nIa hiru orduko iraupena\nBi ordu eta berrogeita bost minutu ditu. Bi atsedenaldi egingo dituzte: 15 eta 10 minututako bana, besteak beste, dekoratuak aldatu ahal izateko.


Behin martxan jarrita, furgonetetan gora eta behera dabiltza Korrikaren bidean dena ondo joateaz arduratzen diren 20 lagunak (10 kideko bi talde, 14 orduko txandatan). Txaleko fosforeszenteak soinean eta txapela buruan, aurten protokolo berezia dute, COVIDa dela eta: antigenoak egunero, eta hainbat kide etxean prest, norbait kutsatuz gero, ordezkapena berehala egiteko. Asier Arroita eta Joseba Irazabal taldeburuei eskatu dizkiegu xehetasun batzuk. M. Egimendi. Argazkiak: Asier Arroita.\n“AEK-k egiten du Korrika jagoleak hautatzeko deialdia, furgonetan joan nahi duen orok bere burua aurkez dezan. Jendea aukeratzeko orduan, berrien eta eskarmentua dutenen artean oreka bilatzen saiatzen gara (erreleboa ere behar da eta, pixkanaka), genero ikuspegia kontuan izaten dugu, baita unean uneko beharrak ere: mikrofonoan aritzeko, korrika ibiltzeko, argazkiak ateratzeko, hedabideak artatzeko... Behin talde biak osatuta, hautatuek Korrika batzordearen oniritzia jaso behar dute”.\n“Erabat eraldatzen dira: atzeko ateak kendu eta alboetakoak blokeatu egiten dira; kanpoaldean, dotoretzeko biniloa eta led argitxoak jartzen zaizkio; eta barrualdea guztiz husten da, aurreko hiru jarlekuak bakarrik utzita. Furgoneta barnean, armairutxo bat izaten da, gauzak gordetzeko eta argazkiekin lan egiteko; eta musika ekipo handi bat; beste armairu batzuk janaria, arropa eta taldekideen gauzak gordetzeko; lau mikrofono furgoneta bakoitzean (bi erabiltzeko eta beste bi badaezpada, beti izorratzen delako zerbait). Furgoneten gainean, ostera, bafleak, ikurrina, Nafarroako bandera...”.\n“Luxua da furgonetan egotea, baina lan gogorra ere bai: Korrika bera eta korrikalariak zaindu behar dira, segurtasunez ibiltzeko. Mikrofonoarekin egiten den lana garrantzitsua da, sekulako giroa sortzen duelako; DJ bat ere izaten da, musika aukeratu eta jartzeko; talde bakoitzean, argazkilari bat; beste kide bat furgoneta barruan, argazkiak etengabe Interneten eskegitzen; gidaria, gidatzen eta denbora kontrolatzen, garaiz gabiltzala ziurtatzeko (horrek esaten dio mikrofonodunari pausoa pausatu edo arindu beharra dagoen); korrika egiten dutenak, pankartak aldatzen (bidearen zabaleraren arabera), kamioei eta autoei bide ematen... Eta, noski, lekukoa inoiz bistatik galdu gabe. Adibidez, lekukoak ibairen bat zeharkatu behar badu, furgonetek eta korrikalariek beste bide bat izaten dute, baina taldeko bat, gutxienez, beti sartuko da txalupan, beti lekukotik gertu”.\n“Korrika egiteko bizpahiru zapatila pare; “uniformea” (txapela eta, ahal dela, mahoizko prakak); praka laburrak; hotzetik babesteko arropa (Pirinioetan, hotz egiten du, batez ere gauean); kamiseta asko, izerdi asko egiten dugulako (arropa garbitzeko astirik ez, eta, batzuetan, geure herritik pasatzean aukera izaten dugu arropa zikinez betetako poltsa han uzteko); ileordeak mozorrotzeko...”.\n“Gehiago kostatzen da psikologikoki fisikoki baino. Izan ere, burbuila handi batean ibiltzen gara 11 egunez, Euskal Herri zoragarri eta magikoan: mundu guztiak euskaraz hitz egiten du, edota euskararen alde agertzen da. Eta, fisikoki nekatuta egon arren, bukatzen denean beti egiten dugu parranda. Gero, lehenengo egunetan gertatzen zaigu, etxean lotan gaudela, esnatu eta presaka altxatzea, oraindik Korrikan gaudela uste izanda”.\n“Behin, korrikalarien atzean gindoazela, mutil bat lekukoarekin taberna batean sartzen ikusi genuen! Korrika joan ginen harengana, baina heldu ginenean konturatu ginen eskuartean zeukana ez zela benetako lekukoa, oso ondo egindako erreplika baizik. Lasterketara itzuli, eta hantxe zihoan lekukoa, eskuz esku”.\n“Dena! Agian, ez hasiera ez bukaera, baizik eta tarteko egunak. Berdin da milaka pertsona egon hiriburu batean edo lau lagun errepidean, sentitzen dugun indar hori da politena. Ez daukagu une txar edo itsusien oroitzapenik, baina, azkenean, Korrika kanta gorrotatzen dugu, kar-kar!”\n9 orria 41 orritik


Berdintasun plana diseinatzeko bilerekin pozik agertu dira arduradunak - Elgeta - Goiena.eus\nBerdintasun plana diseinatzeko bilerekin pozik agertu dira arduradunak\nLarraitz Zeberio Lekuona 2009-11-28 15:41\nBi bilera egin dituzte Elgetan, hirugarrena abendu erdialdean egingo dute. Berdintasun plana otsailerako gertu edukitzea aurreikusten du Elhuyar Aholkularitzako Ainara Ibañezek.\n"Berdintasun kontuetan trebakuntza falta handia dago. Ez dago genero ikuspegirik eta ulertzekoa da. Gauzak aldatzen ari dira baina, luzaro ez da eskoletan gaia landu". Ainara Ibañezen hitzak dira. Bideberri mankomunitateak eskatutako Berdintasun plana diseinatzeko aholkularitza lanak egiten dihardu Elgetan, Antzuolan eta Leintz Gatzagan. Dio balio eta rol tradizionalak nagusi direla gure gizartean, eta gazteek rol horiek erreproduzitu egiten dituztela konturatu ere egin barik.\nOndo landuz gero Berdintasun planak emaitza interesgarriak ekar ditzake. Udalarendako tresna baliagarria izan daiteke berdintasunaren bidean helburuak finkatzeko, eta zein ekintza konkreturekin lortu daitezkeen definitzeko. "Ez dugu ahaztu behar epe luzerako proiektuak direla", esan du. "Pentsamoldeak aldatzeari buruz ari gara eta denok dakigu hori zenbat kostatzen den".\nGazteengana iristea helburu\nMomentuz bi bilera egin dira Elgetan, eta hirugarrena abendu erdialdean egitea aurreikusten dute. Pozik daude lortutako emaitzekin. "Prozesu parte-hartzailea aukeratu dugu nahi dugulako herritarrek planaren berri izatea. Zaila da, batez ere gazteak erakartzea. Elgetan udal ordezkariek eta langileek inplikazio maila bereziki ona erakutsi dute", adierazi du Ibañezek.\nPlanak, eraginkorra izan nahi badu eragile askoren inplikazioa eskatuko du. Sentsibilizazio ekintzak, oso beharrezkoak diren trebakuntza ekintzak, eta kasuan kasu araudiren baten moldaketa ere ekar ditzake. Baina hori urrun dago oraindik. Elhuyar aholkularitzako Ainara Ibañezek uste du otsailera arte plana ez dela gertu egongo.


Aurtengo egoera dela eta, formula berriak asmatu behar izan dira antzerkia egiteko.\nUrtero bezala, aurten ere, LH2 eta 4. mailako ikasleek astero egiten dute antzerkia Joxemai Berasategirekin.\nEz dute lan erraza izan, musukoak, garbiketa, aireztapena… baina lortu dute emanaldi xumeak prestatzea ikastolako beste ikasleentzat.\nEguraldia aprobetxatuz, gure jolasparke berria bihurtu da eszenatoki eta bertan eskaintzen ari dira antzerkiak, aire librean.\nGure artistek laster eskainiko dizkiete familiei gogo handiz prestatutako emanaldiak segurtasun-neurri guztiak zainduz.


Jon Basaguren, Author at Mugalari KulturaMugalari Kultura\nComo hombre me avergüenzo de mi género y pido disculpas\npor Jon Basaguren / 25 noviembre, 2016\nJon Basaguren · Jon Basaguren es psicólogo Hoy se celebra el día de NO a la violencia hacia las mujeres. Es una jornada de reflexión sobre un tema que con el tiempo -seguro que nuestros abuelos y abuelas este tema ni se lo planteaban- va recibiendo más calado social. Aun así, en esta era […]\nIban Gorriti Izpiritu askea izan du beti Izaskun Ellakuriagak (Iurreta, 1972), baita eskuartean beti izan dituen proiektuetan jardun izan denetan ere. Orain, orain direla urte batzuk atzera seguruasko irudikatuko ez lukeen esperientzia bizitzen ari da. Orain dela urte eta erdi presak eta diruak agintzen zuen munduaren erritmoa gelditu nahi izan zuen. Ordutik, ingelesa jakin barik, gure diasporaren beste muturrera joan zen eta sekula ahaztuko ez duen bizi-abenturan murgilduta dabil. Elkarrizketa hau ezinbestekoa da irakurtzea eta konturatzeko badaudela bizkaitar honen antzera, egunerokoari 'ordagoa' bota eta argazkietan erakusten duen irrifarreagaz arriskatzea aukeratzen dutenak. Ellakuriagak puenting egin du Aucklandeko zubitik, euskara irakasle ibili da, olerkiak argitaratu ditu ingelesez, tetraplejiko batekin belaontzian ere bidaiatu du... Orain Malasian dago eta Helpx bidaiarien elkartruke sareko kide lez bidaian dabil. Esandakoa, txapela buruan eta irrifarrearekin ibili munduan. - Izaskun, zein egunetan txapela jantzi eta hasi zenuen zure bizitza berria munduan zehar? 2012ko apirilaren 24ean hartu nuen hegazkina Loiun eta apirilaren 26an Zelanda Berriko Auckland aireportura heldu nintzen. Bizitza berria, baino gehiago 'abentura' berria deituko nuke. Ze, berez, Bizkaia Irratian bi urteko lanuztea eskatuta eta Lekukom modura egiten nituen komunikazio lanak etenda hasi nuen abentura hau. 40 urterekin, lana eukita eta bizimodu 'egonkor' batekin batzueri zaila egin ahal zaie ulertzea nire erabakia. 'Ausarta' naizela ere askori entzun diet. Izan daiteke bai… baina nik gehiago ulertzen dut barruak aspalditik eskatzen zidanaren bila joan naizela. - Durangotik Zelanda Berrira; Garaiko kiwietatik 'kiwi' bizidunetara. Zer dela eta munduko beste puntara? Hain zuzen ere horregaitik; munduko beste puntan dagoelako. Arrazoiak bat baino gehiago izan ziren. Zelanda Berria betidanik ezagutu nahi nuen. Argi neukan ingelesa hitz egiten duten herrialde batera joan nahi nuela, bide batez ingelesa ikasteko. Eta behin, munduko puntara etorrita, nire erabakian atzera egitea zailagoa izango zela ere kontuan hartu nuen. Bi urteko etena behin hartuta erabakiarekin bai ala bai aurrera egitea nahi nuen. Birritan pentsatu behar duzu Zelanda Berritik bueltan joatea, denbora eta diru asko da. - Maleta oroitzapenez beteta eta burua ingelesez hutsik bidaiatu zenuen? Bai eta ez. Ez naiz ni oroitzapenetan denbora galtzen duenetakoa. Ez nuen ezer berezirik maletan sartu. Eta ingelesa apur bat banekien, testu sinpleak ulertzeko haina. Gainontzean berba oso gutxi, indioen antzera, eta entzunezko ulermena eskas eskasa. - Aucklandera heldutakoan zer izan zan gauzarik positiboena? Pentsatu baino lasaiago heldu nintzela. Non lo egingo nuen jakin barik eta ingeles gutxi berba eginda… harritu egin nintzen nire buruarekin, egoera kontrolpean izango banu bezala eman nituelako hasierako pausuak: mobilerako SIM erosi, informaziokoei laguntza eskatu, lo egiteko lekua aurkitu,… egunerokoa izango balitz lez tenpleagaz. - Zein momentutan bihotzak faltan botatzen ditu etxekoak eta lagunak? Egia esan ez dut herrimin krisirik izan eta horrek ere zelanbait harritu nau. Baina, ia astero neukan Skype saioren bat etxekoekin eta ia hamabostero familiakoei eta zenbait laguni nire gora-beherak kontatzen dizkiet. Hala ere, badira momentu batzuk lagunekin eta etxekoekin gogoratu izan naizena; batez ere, paisaia zoragarrietatik ibilteko aukera izan dudanean. “Hau edo bestea hemen egongo balitz…” pentsatzen nuen horrelakoetan. - Zure bidaian gauza asko egin dituzu, Aucklandeko zubitik puenting ere. Zelangoa izan zen esperientzia? Urte eta bi hilabete bertan bizi eta azken egunean izan zen. Egunero etxetik ikusten nuen zubia eta horrelakoak beti gustatu izan zaizkit. Orain dela urte asko Euskal Herrian puenting egiteko aukera izan nuen orduko Durangoko abentura taldearekin (ez dut gogoratzen izena). Zelanda Berria abentura kirol guztietarako herrialdea da. Eta berez, Aucklandekoa ez da saltorik espektakularrena; Queenstown edota Taupo dira lekuak. Saltoa itzela. Gozada bat. Hori bai, bat, bi, hiru esandakoan gehiago pentsatu barik bota nuen nire burua zubitik eta gero, txilio ozen luzea bota. Hortik aurrera lasaitasun totala eta aurpegian irribarrea. - Bolondres zereginetan murgildu zinen: munduko triatloi txapelketak, Zelanda Berriko Ukelele jaialdian, Art in the Dark proiektuan, Aucklandeko Arte eta kultura jaialdian, idazleen jaialdian… Zelan laburbilduko zenituzke? Ingelesa praktikatzeko, jendea ezagutzeko eta lan esperientzia izateko aukerak aprobetxatzeko modu ezin hobea. Ausardia puntua behar da zeure burua horrelakoetara aurkezteko, baina lehen pausua ematea da zailena. Gero, gehienetan, jendeak eskuzabal hartzen zaitu. - Olerkien liburu bat ere idatzi duzu? Non irakurri genitzake zure hiru olerkiak, euskarara ere itzulitakoak? Bolondres lez lan egiteko aukerak aprobetxatzeaz aparte, doakoak ziren hitzaldi eta tailer askotan parte hartu dut… beti ere ingelesean sakondu eta jendea ezagutzeko. Horretako tailerretako bat emakumezkoentzat idazkera tailerra izan zen. Animatu eta izena eman nuen. Tailerrean, besteak beste, olerkigintza, mikroipuinak nola idatzi landu genituen. Tailerraren amaiera gisa, Aucklandeko Udalak gure lanekin liburuxka bat argitaratu zuen. Nik aipatu nien, ingelesezko bertsioaren ondoan euskarazko itzulpena argitaratzea gustatuko litzaidakeela. Eta halan argitaratu dira nire hiru olerki labur. Oso sinple eta basikoak dira. Balio literario eskasekoak. Baina nire 'abentura' honetako parte garrantzitsuak. Ez dut uste online irakurri daitezkeenik. Etxekoei bidali nizkien liburuaren ale batzuk. Gainontzean, liburuaren aurkezpenean irakurketa librea egin genuen eta olerkietako bat euskaraz eta ingelesez irakurri nuen eta hori bai, hori youtubera igo nuen (nahiz eta kalitatea ez den hoberena…) - Zelandaberritar baten andereñoa ere izan zinen. Nolatan sortu zen esperientzia kuriosoa? Zelanda Berriko informazioa eskuratzeko parte hartzen nuen foro baten euskaraz agurtzen nuela ikusi zuen eta bera jarri zen kontaktuan nirekin. Lau urte atzera euskal gramatika liburu bat erosi eta bere kabuz hasi zen euskara ikasten. Hizkuntza ezezik, euskal kultura, bizimodua, historia, egoera politikoa izan genituen berbagai gure saioetan. Nik ingelesa praktikatzen nuen. - Esperientzia berezienetako bat tetraplejiko baten laguntzaile modura lan eginda bizi izan duzu eta bere belaontzian bidaiatzeko aukera ere izan zenuen. Ikaslea zarenean 20 ordu lan egiteko aukera daukazu. Nire ingeles maila kontuan hartuta, eta nahiz eta esperientziarik ez izan horrelako lan baten, animatu egin nintzan lan eskariari erantzuten. Ez naiz damutzen. Asko ikasi dut berari lagunduz. Lagun handia da orain. Eta bai, bere belaontzian oporretan joateko aukera izan nuen. Tetraplejikoa izan arren, eta bere mugekin, belaontzia zuzendu, bideoak egin eta editatu,… 'independiente' izaten ahalegintzen da ahal duen neurrian. Meritu handia dauka. 'Errealitate' diferente bat ezagutu du berari esker. - Hamalau hilabete eta gero Helpx sareko kide egin zinen, mundu osoko bidaiarien elkartruke sarea. Hori ere esperientzia ezin aberatsagoa. Bidaiariak bere lana eskaintzen du eta etxekoek lo egiteko lekua eta jatekoa ematen dizkizute trukean. Horretarako, baina, webgune baten zure profila idatzi behar duzu, kide izatea ordaindu eta aurrera (www.helpx.net). - Era horretan Zelanda Berrian eta Australian zehar bidaiatu duzu urte erdi. Australian Europa osoa sartzen da eta oraindik ere lur gehiago dago? Mapa mundian begiratuta txikia ematen du, baina Australia oso handia da. Leku batetik bestera distantzia handia dago. Ni, batez ere, Tasmanian egon nintzen eta gero Sidney eta Melbourne aldean hiru hilabete inguru. - Sukaldeak garbitu, ospitale zahar bat berreraikitzen lagundu, oheak egin, armosuak pestatu, umeak zaindu, txofer, lorategiak txukundu eta sukaldari… Danetarik egin duzu kazetari ezik? Normalean kazetari lanik ez dute behar izaten horrelako lekuetan. Baina, leku batzuetan gizarte-sareetan daukadan esperientzia baliatzen nuen euren negozioak nola bermoldau edota nola hobeto 'saldu' laguntzeko. Gero, ia hamabostero Bizkaia Irratian nire esperientzien berri kontatzen nuen. Eta, Helpx experientziaren berri blog batean ere kontatzen nabil. Hori bai, ingelesez, ze era horretara idatzizkoa praktikatzeko balio dit eta etorkizunean joan nahiko nukeen lekukoek ere niri buruzko erreferentzia erreala aurkitu dezakete. - Danetariko jendea ezagutuko zenuen. Onena eta ez hain onena? Jende ona eta txarra munduko bazter guztietan dago. Baina, normalean zuk eskuzabal jokatzen duzunean edota ezkutuko intentzio barik jendeak antzera jokatzen du zurekin. Zorte handia izan dut eta oso jende jatorra aurkitu dut. Hori bai, oso moldakorra izan behar duzu eta aurreiritziak albo batera utzi. - Eta Malaysiara heldu zinen. Asia beste mundu bat da? Bai eta ez. Globalizazioaren eraginez eta gizakiak garelako, beharrizan antzekoak ditugu. Baina gero, lehentasunak ezberdinak dira. Asko harritu nau Malaysiak. Detaile tontoak dira, baina emakumezkoentzat supermerkatuetako aparkalekuan lekuak erreserbatuta dituzte. Edota haurdun dauden emakumeek lehentasuna dute ordaintzerakoan. Edota kotxea nun aparkatu duzun ahaztu bazaizu, doako zerbitzua eskaintzen dizute eta kotxea aurkitzen laguntzen lan egiten du tipo batek.


Aisilan, kultura eta aisia kudeatzeko zertbitzu integralak\nZeure ideiak lurrera jaisten ditugu\nKudeaketa eta garapen kulturala. Zerbitzu integralak.\nIkertzen, diseinatzen, burutzen eta neurtzen dugu\nKonponbide erabilgarriak ezartzen ditugu\nAdituak gara. Zeure ekintza kulturala, soziala eta aisialdikoa modu ezin hobean garatu dadin baliabideak kudeatzen ditugu.\nKonponbide integralak eskaintzen ditugu, programak edo proiektuak diseinatzetik haiek gauzatzera eta balioztatzera.\nEremu sozio-kulturalean, haurtzaroan, gaztaroan, berdintasunean, informazio puntuak, herritarrentzako arreta, ingurugiroan… espezialistak gara.\nOso talde profesional eta konprometitua gara, zerbitzu bokazio handiarekin.\nZERBITZU INTEGRATUAK ETA KUDEAKETA INTEGRALA\nAisilan-en kultur erakunde, instituzio eta enpresa pribatuen beharrezko zerbitzuak diseinatzeaz, ekoizteaz, inplementatzeaz, jarraitzeaz eta balioztatzeaz arduratzen gara, kudeaketa eta guztia bakarra den interlokuzioarekin. Konponbide integralak eskaintzen ditugu, pertsonen kudeaketa, ekintzen plangintza, beharrezko prozesuak, beharrezko baliabideak eta hornikuntza, administrazioa, kudeaketa dokumentala..., kontratuen xede hoberena bermatzeko.\nZerbitzuak kanporatzeak ahalbidetzen du erakunde bezeroen barne ahaleginak euren ekintzetara bideratzea, berauen balioa handitzen delarik.\nGure helburua zerbitzuak garatzea da kulturaren, gizartearen, hezkuntzaren, turismoaren sektorearen balio katearen edozein fasetan txertatzen ditugularik. Zerbitzu bakoitzaren kudeaketa taldeak “ikuspegi orokorra” dauka, kalitatezko emaitza bermatzen duena, baita kostuak optimizatzea ere.\nDugun esperientzia, teknikoa, berrikuntzarako eta prestakuntzarako ahalmena zein geure taldearen etengabeko formazioa funtsezkoak dira zerbitzu hauek garatzeko.\nBesteak beste, ondorengo zerbitzuak eskaintzen ditugu:\nEdukiak diseinatzea eta kontzeptualizatzea\nLaguntza lanak eta laguntza teknikoa\nZerbitzu tekniko eszenikoak\nGizarte- eta kultura-zerbitzuen kudeatzea\nEkipamendu kulturala mantentzea\nAtezaintza eta harrera-lekua\nInformazio eta herritarrentzako arreta zerbitzuak\nTxarteldegia eta sarrera salmenta\nBitartekotasunerako hautaketa zerbitzuak\nHainbat gaiei buruzko ekintzak antolatzea\nProiektu hauetan lanean gabiltza...\nENPRESEN I+G LAGUNTZEKO HAZITEK PROGRAMAK FINANTZATUTAKO PROIEKTUA (ZL-2021/00184 ESPEDIENTE-ZENBAKIA)\nEUSKO JAURLARITZAK ETA EUROPAR BATASUNAK 2021-2027 ALDIRAKO ESKUALDE GARAPENERAKO EUROPAKO FUNTSAREN (EGEF) BIDEZ BATERA FINANTZATUTAKO JARDUERA\nGoiena Komunikazio Taldea, AISILAN XXI, KUNTSHAL eta ARGI VENTURES enpresak, ISEA ikerketa-zentroarekin batera, ONDAReV izeneko ikerketa-proiektu berritzaile bat garatzen ari dira, Ondarea hedatzeko eta interpretatzeko eredu berri bat sortzeko, herritarren eta gizartearen zeregina balioan jarriz.\nONDAReV proiektua 2021ean hasi zen eta Eusko Jaurlaritzako Ekonomiaren Garapen eta Lehiakortasun Sailaren HAZITEK programaren barruan finantzatu da.\nENPRESEN I+G LAGUNTZEKO HAZITEK PROGRAMAK FINANTZATUTAKO PROIEKTUA (ZL-2021/00355 ESPEDIENTE-ZENBAKIA)\nONDORENGOEKIN LANEAN GABILTZA…


Hasiera Jardunaldiak eta mintegiak\tXVII. Euskal Astea\nEuskararen erabileraren sustapena eta eskubideak\nLeizaola Fundazioa Euskal Astearen antolakuntzaz arduratu egin da, apirilaren 29 eta 30ean Bizkaiko Foru Liburutegian, Bilbon, ospatu da mintegia. Bertan hitzaldi eta mahai-inguru desberdinak gauzatu dira, betiere euskara eta euskal kultura erdigune izanik. Apirilaren 29an gai nagusia euskararen sustapen orokorra izan da, eta irekialdi-ekitaldian IVAP-HAEEko Euskara Zuzendariordea Eneko Oregik, Administrazio hizkera ataleko arloburua Xabier Amatriak, EHUko Lan Harremanen Unibertsitate Eskolako Zuzendaria Ángel Elíasek eta Leizaola Fundazioko lehendakaria Jose Antonio Dorronsorok parte hartu dute.\nOhorezko Aurreskuaren ostean, IVAP-HAEEko ordezkariek hitzaldia emateari ekin zioten, hauek komunikazio elektronikoan zentratu dira; era berean, “IVAPen gomendioak web-orriak idazteko” eskuliburu digitalaren aurkezpena egin dute.\nMintzaldiaren ostean, lehenengo mahai-ingurua antolatu da, kasu honetan bertsolari gazte batzuek parte hartu dute mahaian, egungo euskal bertsogintzaren egoera aztertzeko eta bertsolari berrien erronkak ezagutzera emateko. Bertsolari gazteak honako hauek izan dira, Arrate Illaro, Eneko Abasolo “Abarkas” eta Peru Vidal, aurkezpena Libe Agirre kazetariaren eskutik aurrera eraman da.\nBigarren jardunaldiari dagokionez, izenburua edo erdigunea “Gazteria eta eskara erabiltzeko eskubideak” izan da. Lehenengo hitzaldia Jon Redondoren, Eusko Jaurlaritzako Gazteria eta Kirol Zuzendariaren, esku izan da. Redondok legealdi berrirako gazteriaren eremuko erronka estrategikoak ikertu ditu.\nOndoren, EAJko diputatua Emilio Olabarriak Catalunyako erabakitzeko eskubideari buruz hitz egin du, Espainiako antolamendu juridikoaren gainean eztabaidatuz eta EAEko egoerarekin alderatuz.\nBigarren ekitaldiko mahai-inguruan, Catalunyak hasitako bideari buruz euskal alderdi politikoak dituzten iritziak eta ikuspegia protagonistak izan dira. EAEk antzeko bidea jarrai dezan eztabaidatu dute eta Estatu espainiarreko antolamendua berrazterketa mahai gainean jarri dute. Mahaikideak izan dira: Jon Aiartza, EAJko legebiltzarkidea; Juanjo Agirrezabala, EH-Bilduko legebiltzarkidea; Andoni Unzalu, PSE-EEko ordezkaria; eta Gorka Maneiro, UPyDko legebiltzarkidea. Kasu honetan, aurkezlea Susana Serrano izan da, EHUko Zuzenbide Fakultateko Bizkaiko Irakasguneko irakaslea.\nAsteburuari begira, Euskal Astea jarraitu zuen maiatzaren 3 eta 4an, ostiral eta larunbatean. Hain zuzen, Bilboko Zubiarte merkataritza-zentroan Euskonbola ekimenaren hirugarren edizioa antolatu zen bertan sari berezi eta esanguratsuak banatu genituen parte hartu zuten gazte eta helduen artean.


Zertarako ikasten dugu Shiatsu? - Shiatsueuskadi\nElkar zaintza, epeltasuna eta osasuna hartu eta emateko gaitasuna ahalbideratzen digulako, ukimen ez-intrusibo baten bidez. Duen ahala gero eta nabarmenagoa da egungo gizartean, non harreman zuzena eta ukimenaren goxotasuna gero eta zailagoa irudi. Hau litzateke Shiatsu Eskola Europarrak gizartearekiko duen eskaintzekoa.\nShiatsuaren ikasketak ez dizu zergatik terapeuta bihurtu eta lanbide berri batean jarduteko bidea zabaldu beharrik. Asko dira norbere osasunaren onerako edo eta famili, kide eta lagunekin gozatzeko ikasten dutenak.\nZein da Shiatsuan ikasten duzuna?\nBere metodo propioak lehenik, baina baita ere bilakaera pertsonalerako beste zenbait baliabide: auto-masajea, luzamenduak, arnasa-ariketak, qi gong eta mugimenduzko beste … Shiatsu zale batek bere burua ondo ezagutuz baliatuko ditu lanabes guztiok.\nShiatsuaren ariketa eta ikasketa\nHartzen eta jasotzen ikasten dira Shiatsuaren ariketak ikastaldietan. Ekialdeko sendagintza tradizionala, anatomia, fisiologia eta patologiaren inguruko xehetasunak aurkeztuak izaten dira modu argi eta erabilgarrian ikasturtean zehar, Shiatsuarekin zerikusi zuzena duten heinean betiere. Ezagutza teorikoa eta praktikoa uztartuz eta uztartzen ikasten dira.


Astola aldizkariaren 9. zenbakian zortzi historia-ikerketa - Gerediaga Elkartea\nAstola aldizkariaren 9. zenbakian zortzi historia-ikerketa\nUrteroko hitzorduari hutsik egin barik, Astola Ikerketa eta Historia aldizkariaren zenbaki berria argitaratu du Gerediaga Elkarteak. Guztira zortzi ikerketa lanek osotzen dute 160 orritako aldizkaria.\nDurangaldeko ohiko liburudendetan salgai izango da 5 eurotan. Durangoko Azokan ere, ohikoa denez, eskuratu ahal izango da. Gerediaga Elkarteko kideek doako alea eskuragarri izango dute Azokan.\nGerediagak 50 - Astola\nUrtean zehar mende erdia gogoratu eta ospatzeko izan diren ekintzetako argazkiak, elkartearen historian zehar izan diren zazpi presidenteren garaiak laburtzen dituen erreportajea eta egunerokoan Gerediagan behar egiten duten lau lagunen barrukoak ezagutuko ditugu.\nAtxarte, borroka baten kronika – Jabi Berasaluze\nOrain 25 urte, Atxarteko harrobietan hamakak haitzetako horman eskegita askoren erretinan dagoen irudia izango da. Ekainean gogoratu zuten bi urte luzeko borroka "Atxarte Bizirik!" ohikutzen zuteneko batzuk. Urkiolaren Aldeko Batzordeko kideak gogora ekarri dizkigu borroka horren zergatia, gertaerak eta lorpenak.\nAutomobilgintzaren motorra – Amaia Portugal (Gaindegia)\nAutomobilgintza sektorea Durangaldeko ekonomiaren motor nagusienetako bat ote da? Gaindegia Euskal Herriko ekonomia eta gizarte garapenerako behategiak egin duen ikerketa honetan argitzen du erantzuna. Datu estadistikoez harago, sektorean zeresana duten eragileen hausnarketak bildu dituzte.\nLorentzo Records, Rocka mimatuz – Iban Gorriti\nAitor Ariño eta Marielen Deanek Berrizko "Orue" baserrian grabazioetarako estudio profesionala jarri zutenetik, asko izan dira bertan euren diskoak grabatu dituzten taldeak eta abeslariak. Nortzuk izan diren eta grabaketa egunak zelangoak izaten ziren kontatu digute erreportajean.\nAnbotoko Dama, Goiandere ala Deabru? – Anuntxi Arana\nEuskal mitolgiako izaki ospetsuenetako bat da Anboto Dama. Asko ikertu dute bere irudia eta ikuspuntu ezberdinetatik. Anbotoko Dama batzuentzat, Anboto Mari besteentzat, izan diren eta oraindik irauten duten istorio, legenda, eta azalpenetatik ibilbidea egitea proposatzen du honako ikerketa lanak.\nTabira Uriaren jatorria – Belen Bengoetxea\nDurangoko Uriari buruz gordetzen den dokumenturik zaharrena 1372. Urtekoa da; uri moduan zituen pribilegioen baieztapen dokumentua. Autore ezberdinek Durangoren sorreraz asko idatzi arren, hipotesiak izaten jarraitzen dute guztiek, oinarri arkeologiko edo dokumental nahikorik ez dutelako.\nElorrio, gerrako frontea – Jon Irazabal\nFrancoren altxamenduaren ondoren, 1936ko uztailaren 18an, Elorrio alde errepublikarrean geratu zen. 1937ko apirilaren 24ra bitartean, Elorrioko frontean gertatutakoak jasotzen dira erreportajean, elorriar askoren erreferentziekin eta artxiboko sasoiko argazki zaharrekin azalduta.\nZaldibar, gizon gaizkilearen etxea – Dolores del Monte eta Alberto Santana\nZaldibar leinuetxearen historia laburbiltzen dute kontakizunean. Zaldibar izenarekin dorrea, jauregia eta etxea izan dira ezagunak historian zehar. Zaldibar leinuaren joan-etorriak ezagutuko ditugu. Gaur egun hondatuta dagoen eraikina bada ere, garai ezberdinetan eskualdean garrantzia handikoa izan zen.\nOtxandioko plaza azpian – Iñaki Pereda\nOtxandioko uriaren Plaza Nagusian egiten dabiltzan indusketa arkeologikoak azaltzen dira lan honetan. Aurkitu dituzten elementu ugariak otxandiarrek denboran zehar egin duten lanaren eta eguneroko bizimoduaren lekukotza dira. Otxandioko alde historikoko gune arkeologikoa multzo monumental izandatua dago 1994tik.